sagorsarker/bangla-wikipedia huggingface dataset:
বব উলমার

রবার্ট অ্যান্ড্রু উলমার (; জন্ম: ১৪ মে, ১৯৪৮ - মৃত্যু: ১৮ মার্চ, ২০০৭) ভারত অধিরাজ্যের কানপুরে জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা, পেশাদার ক্রিকেট কোচ ও পেশাদার ক্রিকেট ধারাভাষ্যকার ছিলেন। ইংল্যান্ড ক্রিকেট দলের পক্ষ হয়ে ১৯টি টেস্ট ও ৬টি একদিনের আন্তর্জাতিক ক্রিকেটে অংশগ্রহণ করেন। পরবর্তীকালে দক্ষিণ আফ্রিকা, ওয়ারউইকশায়ার ও পাকিস্তান দলের কোচের দায়িত্ব পালন করেন বব উলমার।
ভারতের উত্তর প্রদেশের কানপুরে উলমার জন্মগ্রহণ করেন। ক্লেরেন্স উলমার ছিলেন তার বাবা। রঞ্জি ট্রফিতে তার বাবা খেলতেন। দশ বছর বয়সে প্রথম-শ্রেণীর ক্রিকেটে হানিফ মোহাম্মদের অবিস্মরণীয় ৪৯৯ রানের বিশ্বরেকর্ডের ইনিংসটি দেখেছিলেন উলমার। এর প্রায় ৩৫ বছর পর ওয়ারউইকশায়ারের কোচের দায়িত্ব পালনকালীন সময়ে হানিফের রানটি অতিক্রমণকারী ওয়েস্ট ইন্ডিয়ান ও কাউন্টি’র ব্যাটসম্যান ব্রায়ান লারা’র অপরাজিত ৫০১ রানের নতুন বিশ্বরেকর্ডীয় ইনিংসটিরও দর্শক ছিলেন তিনি।
১৯৭০-এর দশকে পাকিস্তানি ব্যাটসম্যান মুশতাক মোহাম্মদ রিভার্স সুইপের সাহায্যে নিয়মিতভাবে ব্যাটিং করতেন। তার ভাই হানিফ মোহাম্মদকে মাঝে-মধ্যে রিভার্স সুইপের আবিষ্কারক হিসেবে চিহ্নিত করা হয়। কিন্তু বব উলমার এ ধরনের স্ট্রোককে জনপ্রিয় করতে উদ্যোগী ভূমিকা পালন করেন।
১৮ মার্চ, ২০০৭ তারিখে বব উলমার আকস্মিকভাবে জ্যামাইকায় মৃত্যুবরণ করেন। ২০০৭ সালের বিশ্বকাপ ক্রিকেটে আয়ারল্যান্ডের কাছে পাকিস্তানের অপ্রত্যাশিত পরাজয়ের অল্প কয়েক ঘণ্টা পর এ ঘটনাটি ঘটে। এর পরপরই জ্যামাইকার পুলিশ এ মৃত্যুর তদন্ত করতে শুরু করে। নভেম্বর, ২০০৭ তারিখে জ্যামাইকার বিচারকমণ্ডলী জানান যে, অপর্যাপ্ত প্রামাণ্য দলিলের ফলে এ ঘটনাটি অপরাধ আইন কিংবা স্বাভাবিক কারণ হিসেবে চিহ্নিত হয়ে রয়েছে।
১৯৭৬ সালে তিনি উইজডেন কর্তৃক বর্ষসেরা পাঁচজন ক্রিকেটারের একজনরূপে মনোনীত হন। পাকিস্তানের ক্রিকেটে উল্লেখযোগ্য অবদান রাখায় সর্বোচ্চ বেসামরিক পুরস্কার সিতারা-ই-ইমতিয়াজ (মরণোত্তর) পদকে ভূষিত করা হয়। তার স্মরণে লাহোরের ক্রিকেট একাডেমীর নাম পরিবর্তন করে ‘বব উলমার ন্যাশনাল ইনডোর ক্রিকেট একাডেমী লাহোর’ রাখা হয়।
হানিফ মোহাম্মদ

হানিফ মোহাম্মদ (; জন্ম: ২১ ডিসেম্বর, ১৯৩৪- মৃত্যু: ১১ আগস্ট, ২০১৬) তৎকালীন ব্রিটিশ ভারতের জুনাগড় ও মনবদর (বর্তমান: গুজরাত, ভারত) এলাকায় জন্মগ্রহণকারী বিখ্যাত পাকিস্তানি আন্তর্জাতিক ক্রিকেট তারকা ও অধিনায়ক ছিলেন। টেস্ট ক্রিকেটের ইতিহাসে সবচেয়ে দীর্ঘ সময়ব্যাপী ইনিংস খেলে স্মরণীয় হয়ে রয়েছেন।
খেলোয়াড়ী জীবনের শীর্ষে অবস্থানকালে তিনি বিশ্বের অন্যতম সেরা ব্যাটসম্যানরূপে স্বীকৃতি পান। ঐ সময়ে পাকিস্তানে খুব কমসংখ্যক টেস্ট খেলা হতো। সুদীর্ঘ ১৭ বছরের খেলোয়াড়ী জীবনে তিনি ৫৫ টেস্টে অংশ নিয়েছেন।
মা ‘আমির বি’ ভারতের স্বাধীনতার পূর্বেকার জাতীয় ব্যাডমিন্টন ও টেবিল টেনিসের শিরোপাধারী ছিলেন। ভারত বিভাগের পর তাদের পরিবার করাচিতে চলে যায়। মুশতাক, সাদিক এবং ওয়াজির - ভাইত্রয় সকলেই পাকিস্তানের দলের হয়ে খেলেছেন। পাঁচ ভাইয়ের মধ্যে হানিফের অবস্থান ছিল মধ্যম। পুত্র শোয়েব মোহাম্মদ ও ভাই রইছ মোহাম্মদ একসময় পাকিস্তান দলের দ্বাদশ খেলোয়াড় ছিলেন। তার চার ভাইপো প্রথম-শ্রেণীর ক্রিকেট খেলেছেন।
পাকিস্তান দলের পক্ষে তিনি সর্বমোট ৫৫টি টেস্ট খেলেন। ১৯৫২-৫৩ মৌসুম থেকে ১৯৬৯-৭০ মৌসুম পর্যন্ত ৪৩.৯৮ রান গড়ে ১২টি শতক করেন। ১৬ অক্টোবর, ১৯৫২ তারিখে ভারতীয় দলের বিপক্ষে অনুষ্ঠিত টেস্টে তার অভিষেক ঘটে।
১৯৫৭-৫৮ মৌসুমে ব্রিজটাউনে অনুষ্ঠিত ছয়-দিনব্যাপী টেস্টে ওয়েস্ট ইন্ডিজের বিপক্ষে ব্যক্তিগত সর্বোচ্চ ৩৩৭ রান করে সংশ্লিষ্ট সকলকে তাক লাগিয়ে দেন। এরফলে পাকিস্তান ৪৭৩ রানের বিশাল শূন্যতা পূরণে সক্ষম হয় ও তৃতীয় দিন বিকেলে খেলা ছাড়ে। এ রান করতে হানিফ ষোল ঘণ্টা ঊনচল্লিশ মিনিট সময় ব্যয় করেন। টেস্টটি ড্র হয়েছিল। অদ্যাবধি টেস্ট ক্রিকেটের ইতিহাসে সবচেয়ে দীর্ঘ সময়ব্যাপী ইনিংস। চল্লিশ বছরের অধিককাল এ ইনিংসটি প্রথম-শ্রেণীর ক্রিকেটে দীর্ঘস্থায়ী ছিল। এছাড়াও, একমাত্র টেস্ট হিসেবে দ্বিতীয় ইনিংসে ত্রি-শতক হয়ে রয়েছে। এরফলে তিনি "লিটল মাস্টার" উপাধিপ্রাপ্ত হন।
১৯৫৮-৫৯ মৌসুমে তিনি তৎকালীন সময়ে প্রথম-শ্রেণীর ক্রিকেটে গড়া ডন ব্রাডম্যানের সর্বোচ্চ রানের ব্যক্তিগত রানের ইনিংসটি অতিক্রমণ করেন। পাঁচশত রান স্পর্শের পূর্ব মুহুর্তে অর্থাৎ ৪৯৯ রান করে তিনি রান আউটের শিকার হন। এ রেকর্ডটি পঁয়ত্রিশ বছর টিকেছিল। পরবর্তীতে ১৯৯৪ সালে ব্রায়ান লারা পাঁচশত রান করে নতুন বিশ্বরেকর্ড গড়েন। প্রথম-শ্রেণীর ক্রিকেটে ৫৫টি শতক হাঁকান যার গড় ৫২.৩২। বোলিংসহ উইকেট-রক্ষকের ভূমিকায়ও অবতীর্ণ হয়েছেন হানিফ।
১৯৬৮ সালে উইজডেন কর্তৃক বর্ষসেরা ক্রিকেটার হিসেবে মনোনীত হন। ইমরান খান ও জাভেদ মিয়াঁদাদের সাথে তিনিও আইসিসি’র হল অব ফেমের উদ্বোধনী ৫৫জন খেলোয়াড়ের পাশে অন্তর্ভুক্ত হন।
তাকে স্মরণ করে ইএসপিএনক্রিকইনফো মন্তব্য করে যে, প্রকৃত 'লিটল মাস্টার' হিসেবেই তিনি সম্মানিত হয়েছেন যা পরবর্তীকালে সুনীল গাভাস্কার ও শচীন তেন্ডুলকর উপাধিপ্রাপ্ত হয়েছেন।
১৯৭০-এর দশকে রিভার্স সুইপ ব্যবহারে অন্যতম প্রথম ক্রিকেটার ছিলেন মুশতাক মোহাম্মদ। তবে কখনো কখনো জ্যেষ্ঠ ভ্রাতা হিসেবে হানিফ মোহাম্মদকে এর কৃতিত্ব দেয়া হয়ে থাকে। পরবর্তীকালে বিখ্যাত ক্রিকেট কোচ বব উলমার স্ট্রোকটিকে বিশ্বব্যাপী জনপ্রিয় করে তোলেন।
২১ ডিসেম্বর, ২০১৮ তারিখে তার ৮৪তম জন্মদিনে গুগল ডুডল তৈরি করে সম্মননা প্রদান করে।
গোল্ডেন গেট ব্রিজ

গোল্ডেন গেইট ব্রিজ যা সোনালী দুয়ার হিসেবে খ্যাত যুক্তরাষ্ট্রের স্যানফ্রান্সিসকো তে অবস্থিত বিশ্বের অন্যতম আকর্ষণীয় বস্তু। এই ব্রিজকে সানফ্রান্সিস্কো তে একতা আইকন/ প্রতীক হিসেবে ধরা হয়। এটি তৈরি হওয়ার পূর্ব পর্যন্ত লোকজন বিশ্বাস করত না যে, এরকম ব্রিজ হবে। স্যানফ্রান্সিসকোর সঙ্গে মেরিন কান্ট্রির যোগাযোগব্যবস্থার অদ্ভুত নিদর্শন এই সেতুটি। ১৮ শতকের পরবর্তী সময়েও গোল্ডেন গেইট পার হওয়ার একমাত্র উপায় ছিল ফেরি বা নিজস্ব নৌ-যোগাযোগ ব্যবস্থা।
১৯১৬ সালে ব্রিজটির ভিত্তিপ্রস্তর করা হয়। কিন্তু প্রথম বিশ্বযুদ্ধের ডামাডোলে এই সেতুটির প্রতি মনোযোগ দিতে পারেনি যুক্তরাষ্ট্র। ১৯৩০ সালে যুক্তরাষ্ট্রের সংশি্লষ্ট বিভাগ সেতুটি নির্মাণের অনুমতি দেয়। নকশায় সেতুটির প্রধান স্তম্ভটি ৪০০২ ফুট করার পরিকল্পনা করা হয়েছিল। সেতু নির্মাণের কাজ শুরু হয় ৫ জানুয়ারি ১৯৩৩ সালে। নানারকম সমস্যা কাটিয়ে প্রায় বাইশ বছর ধরে এর নির্মাণ কাজ চলে। সেতুটি নির্মাণে খরচ হয়েছিল ২৭ থেকে ৩৫ মিলিয়ন ডলার। সেতুটির নির্মাণকাজ শেষ হয় ১৯৩৭ সালে। তৎকালীন প্রেসিডেন্ট ফ্রাঙ্কলিন ডি রুজভল্টে উদ্বোধন করেন। ২৭ মে এটি সবার জন্য উন্মুক্ত করা হয়।
সেতুটির দৈর্ঘ্য ২ দশমিক ৭ কিলোমিটার আর প্রস্থ ২৭ দশমিক ৪০ মিটার (৯০ ফুট)। ছয় লেন-বিশষ্টি এই সেতুটি দিয়ে দৈনিক এক লাখ ১৮ হাজারেরও বেশি যানবাহন চলাচল করে।
বিভিন্ন জরিপের ফলাফল থেকে পাওয়া তথ্য অনুযায়ী, বিশ্বে আত্মহত্যার স্থান হিসেবে এক নম্বর স্থানটি দখল করেছে যুক্তরাষ্ট্রের সানফ্রান্সিসকোর ঝুলন্ত সেতু ‘দ্য গোল্ডেন গেট ব্রিজ’।
যুক্তরাষ্ট্রের সোসাইটি অব সিভিল ইঞ্জিনিয়ার্সের মতে, আধুনিক বিশ্বের সপ্তম আশ্চর্যের একটি হলো দ্য গোল্ডেন গেট ব্রিজ। পৃথিবীর সবচেয়ে বেশি ছবি তোলা হয়েছে যে বিষয়গুলোর, তাদের অন্যতম এ সেতুটি। এই ব্রিজটি দেখতে প্রতিদিন হাজার হাজার ভ্রমণপিপাসু মানুষ ভিড় করে।
</div>
রজতাভ দত্ত

রজতাভ দত্ত ভারতীয় বাংলা চলচ্চিত্র, ধারাবাহিক এবং থিয়েটারের এক বিখ্যাত অভিনেতা। তিনি অসংখ্য বাংলা ছবিতে অভিনয় করেছেন। তিনি "কামিনের" মত হিন্দি চলচ্চিত্রে এবং "মিস্টার এন্ড মিসেস নায়ার"-এর মত ইংরেজি চলচ্চিত্রেও অভিনয় করেছেন। তিনি জি বাংলায় প্রচারিত হাস্যরসাত্মক আপাতবাস্তব টেলিভিশন অনুষ্ঠান মীরাক্কেলের একজন বিচারক।
তিনি বালিগঞ্জ সরকারি উচ্চ বিদ্যালয় থেকে ১৯৮৩ সালে মাধ্যমিক পাস করেন। তিনি গোয়েঙ্কা কলেজ অব কমার্স থেকে উচ্চ মাধ্যমিক পাস করেন। ১৯৮৭ সালে তিনি নেতাজি নাগর কলেজ থেকে গ্রাজ্যুয়েট হন। 
রজতাভ দত্ত (তিনি রণিদা নামে সমধিক পরিচিত) ১৯৮৭ সাল থেকে থিয়েটারে অভিনয় করছেন। তিনি স্বপ্নসন্ধানী থিয়েটার গ্রুপে অভিনয় করেছেন। তিনি চলচ্চিত্রে একজন জুনিয়র আর্টিস্ট হিসেবে কাজ শুরু করেন। তিনি এরপর ক্রমে ক্রমে তিনি খ্যাতির শীর্ষে আরোহণ করেন। সব রকম চরিত্রে মানিয়ে যাবার এক আশ্চর্য ক্ষমতা আছে তার। এটাই তার এগিয়ে যাবার মূল হাতিয়ার।
জোসেফ মারি

জোসেফ এডওয়ার্ড মারি () একজন মার্কিন রূপকারক শল্যচিকিৎসক (প্লাস্টিক সার্জন)। ১৯৫৪ সালের ২৩শে ডিসেম্বর মানবদেহে তিনিই প্রথম বৃক্ক (কিডনি) প্রতিস্থাপন করেন। তিনি ১৯৯০ সালে চিকিৎসাবিজ্ঞানে নোবেল পুরস্কার লাভ করেন।
মারি ম্যাসাচুসেটসের মিলফোর্ড শহরে জন্মগ্রহণ করেন।
আখিম ম্যুলার

আখিম ম্যুলার (; জন্ম: ১৪ ফেব্রুয়ারি, ১৯৩৮, জার্মানির ডেটমল্ড শহরে) একজন বিশিষ্ট জার্মান বিজ্ঞানী। বর্তমানে তিনি বিলেফিল্ড বিশ্ববিদ্যালয়ের রসায়ন বিভাগে গবেষণারত আছেন।
আখিম ম্যুলার গ্যোটিঙেন বিশ্ববিদ্যালয় থেকে রসায়ন ও পদার্থবিদ্যায় পড়াশনা করেন এবং সেখান থেকেই পি.এইচ.ডি. ডিগ্রী (১৯৬৫) ও হ্যাবিলিটেশনে (১৯৬৭) সম্মানিত হন। ১৯৭১ সালে তিনি ডর্টমুন্ড বিশ্ববিদ্যালয়ে অধ্যাপক পদে যোগ দেন। ১৯৭৭ সাল থেকে তিনি বিলেফিল্ড বিশ্ববিদ্যালয়ের অজৈব রসায়ন বিভাগে অধ্যাপক হিসেবে কর্মরত এবং বর্তমানে সেখানেই গবেষণারত। তার গবেষণার মুখ্য বিষয়গুলো হল সন্ধিগত মৌলের (ট্রানজিশন মৌল) সংশ্লেষণের রসায়ন, বর্ণালিবীক্ষণ (স্পেকট্রোস্কোপি) এবং ন্যানোরসায়ন (এছাড়াও তথ্যসূত্র [৮-১৩]) সম্পর্কিত তাত্ত্বিক গবেষণা। এছাড়াও তার গবেষণার ব্যাপ্তি নানান বিষয় জুড়ে; যেমন বায়ো-অজৈব রসায়ন ও জৈবিক নাইট্রোজেন স্থিতিকরণ (বায়োলজিক্যাল নাইট্রোজেন ফিক্সেশন), আণবিক চুম্বক (মলিকুলার ম্যাগণেট), আণবিক পদার্থবিদ্যা এবং বিজ্ঞানের ইতিহাস ও দর্শন। এখনো পর্যন্ত তিনি ১০০টিরও বেশি গবেষণা সাময়িকীতে প্রায় ৯০০টি গবেষণাপত্র প্রকাশ করেছেন। এছাড়া ৪০টিরও বেশি 'রিভিউ' প্রবন্ধ প্রকাশ ও ১৪টি বই সম্পাদনা করেছেন (বহিঃসংযোগে বিস্তারিত)। অধ্যাপক ম্যুলার নানান জাতীয় এবং আন্তর্জাতিক আকাদেমির (গবেষণা সংঘ) সদস্য; যেমন, লিওপলডিনা স্যোসাইটি, পোলিশ বিজ্ঞান আকাদেমি এবং ভারতীয় জাতীয় বিজ্ঞান আকাদেমি।
তিনি নানান পদ ও পুরস্কারে সম্মানিত, যেমন, সাম্মানিক ডক্টরেট, অধ্যাপক পদ ও সদস্য পদ। পুরষ্কারগুলোর মধ্যে উল্লেখ্য, আলফ্রেড স্টক স্মৃতি পুরস্কার (২০০০), প্রি গে লুসাক/হুমবোল্ট পুরস্কার (২০০১), স্যার জিওফ্রে উইলকিন্সন পুরস্কার (২০০১), সেন্টেনারি লেকচার অফ দ্য রয়্যাল স্যোসাইটি অফ কেমিস্ট্রি (২০০৮/০৯, লন্ডন) ২০১২ সালে ইউরোপিয়ান রিসার্চ কাউন্সিল তাকে সম্মানসূচক 'আডভান্সড গ্রান্ট' প্রদান করে (প্রাপ্ত সম্মানের সূত্র বহিঃসংযোগে)।
বর্তমানে তার মুখ্য গবেষণার বিষয়টি হল পর্যায়ক্রমে সাজানো ছিদ্রালু ন্যানোক্লাস্টার এবং তার বহুমুখি প্রয়োগ (উদাহরণস্বরূপ, তথ্যসূত্র[১])
এই গবেষণার মুখ্য ভাগগুলো হল,
বৃহদাকার গোলক অণু (কেপলারেট), যেমন Mo (ব্যাস প্রায় ৩ ন্যানোমিটার) ও সংশ্লিষ্ট অণু, চাকার মত Mo ক্লাস্টার(তথ্যসূত্র ১ এবং) এবং ছোট শজারু আকৃতির Mo (ব্যাস প্রায় ৬ ন্যানোমিটার)- অধ্যাপক ম্যুলারের এসমস্ত আবিষ্কারগুলো ন্যানবস্তুর জগৎে এক বিপ্লবের সূত্রপাত করে। অণুগুলোর গঠনের সাথে সাথে রসায়নের নানান ক্ষেত্রে তাদের অনন্য প্রয়োগ এ বিষয়ে সমান উল্লেখযোগ্য। এসমস্ত অণুগুলোর বৃহদাকার গঠন পরিমাপ করা যায় অক্সিজেন অণুর (দৈর্ঘ্য ০.১২ ন্যানোমিটার) সাথে তুলনায়, যাতে বোঝা যায় Mo অক্সিজেন অণুর তুলনায় ৫০ গুণ বড়। এছাড়াও অধ্যাপক ম্যুলারের অন্যান্য কাজের মধ্যে রয়েছে আয়ন পরিবহনের মত আন্তঃকোষীয় ভৌত পদ্ধতিগুলির গোলাকার ছিদ্রালু ক্যাপস্যুলে মডেলিং। এইসমস্ত ক্লাস্টারগুলিকে একত্রে শ্রেনিবদ্ধকরণ করা হয়েছে যাদের পলিঅক্সোমলিবডেট বলা হয় এবং কিছু বিশেষ ক্লাস্টারকে মলিবডেনাম-ব্লু পরিবারের অন্তর্ভুক্ত করা হয়েছে। প্রধানত বস্তুর রসায়ন (মেটেরিয়াল সায়েন্স) সংক্রান্ত সমস্যাগুলির সমাধান খোঁজার জন্য সারা পৃথিবীর বিভিন্ন গবেষণাগারগুলিতে গবেষকেরা এই যৌগগুলি নিয়ে গবেষণারত আছেন (তথ্যসূত্র ১)।
অধ্যাপক ম্যুলার ব্যক্তিজীবনে গ্রীকদর্শন, পাশ্চাত্য শাস্ত্রীয়সঙ্গীত এবং পর্বত আরোহণ করতে পছন্দ করেন। শৈশবকাল থেকেই বাবার অণুপ্রেরণায় বনের পাখিদের প্রতি তার শখ্যতা ও ভালবাসা গড়ে ওঠে।
রবার্ট ফ্রান্সিস ফার্চগট

রবার্ট ফ্রান্সিস ফার্চগট একজন মার্কিন প্রাণরসায়নবিদ। তিনি ১৯৯৮ সালে চিকিৎসাবিজ্ঞানে নোবেল পুরস্কার লাভ করেন। 
ফার্চগট সাউথ ক্যারোলিনার চার্লসটনে জন্মগ্রহণ করেন। তিনি নর্থওয়েস্টার্ন ইউনিভার্সিটি থেকে ১৯৪০ সালে পিএইচডি ডিগ্রি অর্জন করেন। তিনি ১৯৪৯ থেকে ১৯৫৬ সাল পর্যন্ত ওয়াশিংটন ইউনিভার্সিটি স্কুল অব মেডিসিনে শিক্ষক হিসেবে কর্মরত ছিলেন। ১৯৫৬ থেকে ২০০৯ সাল পর্যন্ত স্টেট ইউনিভার্সিটি অব নিউ ইয়র্ক ডাউনস্টেট মেডিকেল সেন্টারের ফার্মাকোলজির অধ্যাপক ছিলেন।
হ্যারল্ড ইলিয়ট ভারমাস

হ্যারল্ড ইলিয়ট ভারমাস একজন মার্কিন ভাইরাসবিদ। তিনি ১৯৮৯ সালে চিকিৎসাবিজ্ঞানে নোবেল পুরস্কার লাভ করেন। 
ভারমাস ১৯৭০ সালে ইউনিভার্সিটি অব ক্যালিফোর্নিয়া, সানফ্রান্সিস্কো ডক্টরেটোত্তর গবেষণা সম্পন্ন করেন। তিনি ১৯৭২ সালে এই বিশ্ববিদ্যালয়ের শিক্ষক নিযুক্ত হন এবং ১৯৭৯ সালে অধ্যাপক পদে উন্নীত হন।
লাও নববর্ষ

লাও নববর্ষ, যা বিমাই (, ) বা সংকান (, ) নামেও পরিচিত, একটি নববর্ষ উৎসব যা প্রতিবছর ১৩ এপ্রিল থেকে ১৫ এপ্রিল পর্যন্ত উদ্‌যাপন করা হয়।
লাও নববর্ষ লাওসের সবচেয়ে জনপ্রিয় উৎসব। এছাড়া মার্কিন যুক্তরাষ্ট্র, কানাডা, ফ্রান্স, এবং অস্ট্রেলিয়াতে বসবাসরত লাওদের মাঝেও এ উৎসবটি উদযাপিত হয়। লাও নববর্ষ উদযাপিত হয় এপ্রিলে যা লাওসের সবচেয়ে উষ্ণ সময়, এবং এসময় হতেই লাওসে বর্ষাকাল শুরু হয়। লাও নববর্ষ থাইল্যান্ডের সংক্রান এবং কম্বোডীয় নববর্ষের সাথে কমবেশি একই সময়ে উদযাপিত হয়।
আনুষ্ঠানিকভাবে উৎসবের সময়কাল তিন দিন যা ১৩ এপ্রিল শুরু ১৫ এপ্রিল-এ শেষ হয়। তবে লুয়াং প্রাবাংয়ের মতো কিছু শহরে এটি এক সপ্তাহেরও বেশি সময় ধরে চলতে পারে। উৎসব শুরুর প্রথম দিনটি হচ্ছে সদ্য গত হওয়া বছরের শেষ দিন। উৎসব উপলক্ষ্যে বাসাবাড়ি ও গ্রাম প্রথম দিন-ই পরিষ্কার পরিচ্ছন্ন করে ফেলা হয়। নববর্ষ উপলক্ষ্যে সুগন্ধী, পানি, ও ফুলও আয়োজন করে রাখা হয়। উৎসব শুরু হওয়ার পরের দিনটি হচ্ছে ‘না দিবস’, এটি এমন একটি দিন যা পুরোনো বা নতুন কোনো বছরেরই অন্তর্ভুক্ত নয়। আর উৎসবের শেষ দিনটি হচ্ছে নতুন বছরের শুরুর দিন।
রবীন্দ্র প্রভাত

রবীন্দ্র প্রভাত () (জন্ম: এপ্রিল ৫, ১৯৬৯) একজন হিন্দি কবি, পণ্ডিত, সাংবাদিক, ঔপন্যাসিক এবং কাহিনীকার। তিনি একজন প্রশাসক, সম্পাদক, এবং গবেষক এবং স্ক্রিন প্লে লেখক হিসেবে কাজ করেছেন। প্রধান দৈনিক সংবাদপত্রে তিনি ইতিহাসবিদ হিসাবে লেখেন। এ ছাড়াও তিনি বেশ কিছু পুরস্কার পান।
প্রভাত এপ্রিল ৫, ১৯৬৯ সালে সূক্ষ্মদীদ্বারা , সীতামারহি, ভারতের গ্রামে জন্মগ্রহণ করেন। তিনি সেখানে উত্থাপিত এবং প্রাথমিক শিক্ষা গ্রহণ করেন। বিহার বিশ্ববিদ্যালয় থেকে ভূগোল উচ্চতর সম্মান প্রাপ্ত হন, পরে তিনি উত্তরপ্রদেশ ট্যান্ডন ওপেন ইউনিভার্সিটি, এলাহাবাদ থেকে সাংবাদিকতা এবং গণ যোগাযোগ মাস্টার (MJMC) নেন।
প্রভাত গত আড়াই দশক ধরে বিভিন্ন বিষয়ের উপর লিখেছেন। তার রচনা ভারতে এবং বিদেশে হিন্দি সংবাদপত্র প্রকাশিত হয়েছে। তার হাফ ডজন কবিতা সংগ্রহ করে কম্পাইল করা হয়। তিনি "বটগাছ" (VatVriksh) পত্রিকার প্রধান সম্পাদক (হিন্দি পত্রিকা)।
পরাণ বন্দ্যোপাধ্যায়

পরাণ বন্দ্যোপাধ্যায় (জন্ম: ১৮ অক্টোবর ১৯৪০) একজন ভারতীয় বাংলা চলচ্চিত্র, টেলিভিশন এবং মঞ্চ অভিনেতা। তিনি বাংলায় অনেক চলচ্চিত্রে অভিনয় করেছেন। সন্দীপ রায় পরিচালিত সত্যজিৎ রায়-এর গল্পের ওপর ভিত্তি করে নির্মিত যেখানে ভূতের ভয় চলচ্চিত্রে তিনি তাড়িনীখুড়ো চরিত্রে অভিনয় করেছেন । এছাড়া তিনি জি বাংলার জনপ্রিয় কমেডি অনুষ্ঠান মীরাক্কেলের ) একজন নিয়মিত বিচারক। তিনি জি বাংলার জনপ্রিয় ধারাবাহিক "বয়েই গেলোতে" অভিনয় করেছেন।
পরাণ বন্দ্যোপাধ্যায় বাংলাদেশের যশোরে জন্মগ্রহণ করেন। তিনি খুব কমবয়সে মাতৃহারা হন এবং তার বাবা তাকে ছেড়ে চলে যান। এরপর তিনি তার পিসির মাধ্যমে বড় হন। তার সাথেই দমদম কলকাতায় পরাণ বন্দ্যোপাধ্যায় তার শৈশব অতিবাহিত করেন। সেখানে তিনি ছোট-খাটো নাটকে অভিনয় করতেন। ১৯৬২ সালে তিনি পশ্চিম বাংলার পিডব্লিউ রোডে কাজ করা শুরু করেন।
২০০০ সালে পরাণ বন্দ্যোপাধ্যায় চাকরি থেকে অবসর গ্রহণ করেন। তারপর থেকে ২০১০ সাল পর্যন্ত তিনি প্রায় ৩৫টি বাংলা চলচ্চিত্রে অভিনয় করেছেন। এরমধ্যে বিখ্যাত কিছু ছবি যেমন ভূতের ভবিষ্যৎ, নোবেল চোর উল্লেখযোগ্য।
পরমব্রত চট্টোপাধ্যায়

পরমব্রত চট্টোপাধ্যায় (জন্ম: ২৭ জুন ১৯৮০) একজন ভারতীয় অভিনেতা এবং পরিচালক। তিনি বাংলা টেলিভিশন এবং চলচ্চিত্র দিয়ে তার কর্মজীবন শুরু করেন । তিনি সন্দীপ রায়ের নির্দেশনায় ফেলুদার কাল্পনিক চরিত্র তোপসে চরিত্রে অভিনয় করেছেন । তার উল্লেখযোগ্য কাজের মধ্যে রয়েছে "ভাল থেকো" (২০০৩), "বাইশে শ্রাবণ" (২০১১), "সোল্ট" (২০১৪), "কাদম্বরী" (২০১৬), "অনুকূল" (২০১৭), "পরী" (২০১৮), "রামপ্রসাদ কি তেহরভি" (২০১৯), "দ্বিতীয় পুরুষ" (২০২০), "বুলবুল" (২০২০) এবং "ডাক্তার বক্সী" (২০২৩)।  তিনি বিদ্যা বালান এবং নওয়াজুদ্দীন সিদ্দিকীর সাথে "কাহানি" (২০১২) চলচ্চিত্রে মাধ্যমে বলিউডে অভিষেক করেন ।
পরমব্রত চট্টোপাধ্যায় ১৯৮০ সালের ২৭ জুন পশ্চিমবঙ্গের কলকাতায় জন্মগ্রহণ করেন। তিনি সতীনাথ চট্টোপাধ্যায় এবং সুনেত্র ঘটকের পুত্র, আশীষ চন্দ্র ঘটক এবং গীতা ঘটকের নাতি এবং চলচ্চিত্র নির্মাতা ঋত্বিক ঘটকের নাতি । বাঙালি লেখক ও কর্মী মহাশ্বেতা দেবী হলেন পরমব্রতের মাসিমা।
তিনি কলকাতার পাঠ ভবন স্কুলে লেখাপড়া করেন ও পড়ে যাদবপুর বিশ্ববিদ্যালয় থেকে ইংরেজি সাহিত্য বিষয়ে মাস্টার্স করেন। ব্রিস্টল বিশ্ববিদ্যালয় থেকে ফিল্ম এবং টেলিভিশন প্রযোজনায় স্নাতকোত্তর অর্জন করেন।
২০২৩ সালের ২৭ নভেম্বর ভারতীয় সুরকার ও নেপথ্য গায়ক অনুপম রায়ের প্রাক্তন স্ত্রী পিয়া চক্রবর্তীর সাথে বিবাহ বন্ধনে আবদ্ধ হন।
পরমব্রত অনেক টেলিভিশন ধারাবাহিক, টেলিফিল্ম, শর্ট ফিল্ম এবং চলচ্চিত্রের অভিনয় করেছেন। ঋতুপর্ণা সেনগুপ্ত এবং রুদ্রনীল ঘোষ অভিনীত তাঁর পরিচালনায় প্রথম পূর্ণদৈর্ঘ্য চলচ্চিত্র হল "জিও কাকা" (২০১১) । তার দ্বিতীয় পরিচালনার ছিল "হাওয়া বদল" (২০১৩)। "কাহানির" সাফল্যের সাত মাস পরে, তিনি জেফরি ডি. ব্রাউন দ্বারা চুক্তিবদ্ধ হন, যিনি ১৯৮৬ সালে তার প্রথম শর্ট ফিল্ম "সোল্ট -এর" জন্য একাডেমি পুরস্কার জিতেছিলেন ।
২০১১ সালের ৩০ মে তিনি রুদ্রনীল ঘোষ এবং শিল্পপতি দীপক রাহার সাথে যৌথভাবে প্রযোজনা প্রতিষ্ঠান "ওয়র্কশপ প্রোডাকশন প্রাইভেট লিমিটেড" চালু করার মাধ্যমে একজন প্রযোজক হন। কিন্তু পরবর্তীতে তিনি ঐ প্রতিষ্ঠান থেকে আলাদা হয়ে যান। বর্তমানে তার প্রযোজনা প্রতিষ্ঠানের নাম "রোডশো ফিল্মস"।
গিলবার্ট নিউটন লুইস

গিলবার্ট নিউটন লুইস, ফরমেমআরস (; জন্ম: ২৩ অক্টোবর, ১৯৭৫ - মৃত্যু: ২৩ মার্চ, ১৯৪৬) একজন মার্কিন ভৌত রসায়নবিদ। তিনি সমযোজী বন্ধন, ইলেক্ট্রন জোড়, লুইস ডট কাঠামোর ধারণা দেন। তিনি তাপগতিবিদ্যা, আলোকরসায়ন, আইসোটোপ পৃথকীকরণ ও অম্ল এবং ক্ষারকের তত্ত্বের জন্যও বিখ্যাত হয়ে রয়েছেন।
লুইস ১৮৭৫ সালে ম্যাসাচুসেটসে জন্মগ্রহণ করেন। তিনি নেব্রাস্কা বিশ্ববিদ্যালয়ে দুই বছর পড়ার পর হার্ভার্ড বিশ্ববিদ্যালয়ে চলে যান এবং এখান থেকেই বিএসসি ডিগ্রি অর্জন করেন। তিনি ১৮৯৯ সালে একই বিশ্ববিদ্যালয় থেকে রসায়নে পিএইচডি ডিগ্রি অর্জন করেন। তিনি হার্ভার্ডে এক বছর শিক্ষকতা করার পর জার্মানিতে গমন করেন। ১৯০১ সালে তিনি হার্ভার্ডে ফিরে আসেন। তাকে তাপগতিবিদ্যা ও তড়িৎরসায়নের ইন্সট্রাক্টর হিসেবে নিয়োগ দেয়া হয়। তিনি ১৯০৫ সালে ম্যাসাচুসেট্‌স ইনস্টিটিউট অফ টেকনোলজিতে শিক্ষক হিসেবে যোগ দেন। তিনি ১৯০৭ সালে সহকারী অধ্যাপক, ১৯০৮ সালে সহযোগী অধ্যাপক এবং ১৯১১ সালে পূর্ণ অধ্যাপক পদে উন্নীত হন। তিনি ১৯১২ সালে ইউনিভার্সিটি অব ক্যালিফোর্নিয়া, বার্কলের কলেজ অব কেমিস্ট্রির ভৌত রসায়নের অধ্যাপক নিযুক্ত হন।
উইকিউপাত্ত

উইকিউপাত্ত বা উইকিডাটা উইকিমিডিয়া ফাউন্ডেশন দ্বারা পরিচালিত একটি সমন্বিত সহযোগিতায় সম্পাদিত জ্ঞান ভাণ্ডার। প্রাথমিকভাবে এর উদ্দেশ্য উইকিমিডিয়া প্রকল্প, যেমন উইকিপিডিয়া এবং অন্যান্য পাবলিক ডোমেইন লাইসেন্সের আওতাধীন তথ্যসমূহের জন্য একটি সাধারণ উৎস প্রদান করা। এটি উইকিমিডিয়া কমন্সের অনুরূপ যে কোন উইকিমিডিয়া প্রকল্পে সকল মিডিয়া ফাইল এবং এর ব্যবহারের অনুমতি প্রদান করে।
উইকিউপাত্ত অক্টোবর ২৯, ২০১২ সালে চালু করা হয় এবং এটি ছিল ২০০৬ সালের পর উইকিমিডিয়া ফাউন্ডেশনের প্রথম কোন প্রকল্প।
অনুপম রায়

অনুপম রায় () কলকাতা, পশ্চিমবঙ্গ, ভারতের বাংলা ভাষার সমসাময়িক গায়ক, গীতিকার এবং সুরকার। ২০১০ সালে সৃজিত মুখার্জির "অটোগ্রাফ" চলচ্চিত্রে "আমাকে আমার মতো থাকতে দাও" ও "বেঁচে থাকার গান" এর মাধ্যমে কলকাতার গানের জগতে আলোড়ন ফেলে দিয়েছিলেন তিনি। এর পরে আর পিছনে ফিরে তাকাতে হয়নি এই সৃজনশীল শিল্পীকে।
২০১৫ সালে "পিকু" সিনেমার সংগীত পরিচালনার মাধ্যমে বলিউডে পদার্পণ করেন তিনি এবং ছবিটির আবহ সংগীতের জন্য "ফিল্ম ফেয়ার এওয়ার্ড" পান।
তিনি "তুমি যাকে ভালোবাসো" গানটির জন্য শ্রেষ্ঠ গীতিকার হিসেবে ২০১৬ সালে ভারতের "৬৪তম জাতীয় চলচ্চিত্র পুরস্কার" লাভ করেন।
অনুপম রায় জন্মগ্রহণ করেন ২৯ মার্চ ১৯৮২ সালে। তিনি তার প্রাথমিক শিক্ষার ১০ বছর পার করেন কলকাতার সেন্ট.পালস ব্রডিং অ্যান্ড ডে স্কুল এ। তিনি তার কলেজ জীবন পার করেন বেহালার এমপি বিরলা ফাউন্ডেশন থেকে। অনুপম রায় কলকাতার যাদবপুর বিশ্ববিদ্যালয় থেকে ইলেক্ট্রনিক্স এন্ড টেলিকমিউনেকেশন ইঞ্জিনিয়ারিং এ পড়াশোনা করেছেন। তিনি যাদবপুর বিশ্ববিদ্যালয় থেকে ২০০৪ সালে গোল্ড মেডেল অর্জন করেন। তিনি টেক্সাস ইনস্ট্রুমেন্টস ব্যাঙ্গালোর, কলকাতা তে ২০০৪ সালের জুলাই থেকে ২০১১ সালের মার্চ পর্যন্ত এনালগ সার্কিট ডিজাইন ইঞ্জিনিয়ার হিসেবে কাজ করেছেন।
অনুপম রায় গানের সবকাজ নিজেই করেন। তার অধিকাংশ গানের ক্ষেত্রেই তিনি নিজেই গান লেখেন, সুর করেন এবং গান গান। "অটোগ্রাফ" চলচ্চিত্রে তার গান "আমাকে আমার মতো থাকতে দাও" কে বাংলা ভাষার সেরা গানগুলোর একটি হিসেবে ধরা হয়। এরপরে "চলো পাল্টাই" সিনেমায় তার "বাড়িয়ে দাও" সহ বেশ কয়েকটি গান বেশ জনপ্রিয়তা পায়। তবে তার জনপ্রিয়তার বৃহঃস্পতি শুরু হয় "বাইশে শ্রাবণ" চলচ্চিত্রের মাধ্যমে। এই চলচ্চিত্রের প্রত্যেকটি গান সুপারহিট হয়। বিশেষ করে রূপঙ্কর বাগচি ও শ্রেয়া ঘোষালের গাওয়া "গভীরে যাও" বছরের সেরা গান নির্বাচিত হয়। তবে জুড়িদের ভোটে সেরা গান নির্বাচিত হয় অনুপমের গাওয়া একবার বল । তাছাড়া রূপম ইসলামের "এই শ্রাবণ" ও সপ্তর্ষী মুখোপাধ্যায়ের "যে কটা দিন" দারুণ জনপ্রিয়তা লাভ করে। এছাড়াও অনুপম "জানি দেখা হবে", "বেডরুম", "ল্যাপটপ", "চোরাবালি (বাংলাদেশ)", "শুন্য অঙ্ক", "জাতিস্মর", "চতুষ্কোণ", "প্রাক্তন", "বেলাশেষে" সহ বেশ কয়েকটি জনপ্রিয় চলচ্চিত্রে কাজ করেছেন। তিনি ২০১৫ সালে সুজিত সরকার পরিচালিত"পিকু" চলচ্চিত্রের সঙ্গীত পরিচালনার মাধ্যমে বলিউডে পদার্পণ করেন। এরপর পিঙ্ক, রানিং শাদি ডট কম, ডিয়ার মায়া, পরি, অক্টোবরসহ বেশ কয়েকটি বলিউড চলচ্চিত্রে কাজ করেছেন। এখন পর্যন্ত তার চারটি একক অ্যালবাম বেরিয়েছে- প্রথমটি "দূরবীনে চোখ রাখবো না", দ্বিতীয়টি "দ্বিতীয় পুরুষ", তৃতীয়টি "বাক্যবাগীশ" এবং চতুর্থটি "এবার মরলে গাছ হবো"।"" তার প্রতিটি অ্যালবামই দারুণ জনপ্রিয়তা লাভ করে। তবে অনেকের মতে সব কিছুকে ছাপিয়ে যায় দ্য অনুপম রায় ব্যান্ড-এর স্টেজ পারফরমেন্স।
২০১৫ সালের ৬ ডিসেম্বর বি‌বাহবন্ধ‌নে আবদ্ধ হন অনুপম রায় ও পিয়া চক্রবর্তী। ২০২১ সালে ছয় বছ‌রের দাম্পত্যজীব‌নের ই‌তি টানার সিদ্ধা‌ন্তের কথা জানা‌ন তারা। 
সাল টাইটেল ভাষা
২০১৩ সেকেন্ড সেক্স (ইংরেজি)
২০১৮ গার্ল ইন্ আ বুকস্টোর (ইংরেজি)
২০১৮ রেগুলার গাই (ইংরেজি)
২০১৮ বাংলাদেশের মেয়ে (বাংলা)
২০১৮ কালবৈশাখী (বাংলা)
২০১৮ মিথ্যে কথা (বাংলা)
২০১৯ ইস দেবাশীষ (বাংলা)
২০১৯ আগমনীর গান (বাংলা)
২০১৯ বৃষ্টি থেমে গেলে (বাংলা)
২০২০ পরিচয় (বাংলা)
২০২০ মিস আন্ডারস্ট্যান্ডিং (ইংরেজি)
২০২০ নির্বাসনের গান (বাংলা)
২০২০ - ভালো থেকো ১৯ (বাংলা)
২০২০ অ্যাইসি রাতো (হিন্দি)
সাবেক সদস্য
নিকোলাস মাদুরো

নিকোলাস মাদুরো মরোস (; nikoˈlaz maˈðuɾo ˈmoɾos; জন্ম: ২৩ নভেম্বর, ১৯৬২) ভেনেজুয়েলার বিশিষ্ট রাজনীতিবিদ। বর্তমানে তিনি ভেনেজুয়েলার রাষ্ট্রপতি হিসেবে আসীন রয়েছেন। পূর্বে তিনি ভেনেজুয়েলার উপ-রাষ্ট্রপতি ও পররাষ্ট্রমন্ত্রী হিসেবে দায়িত্ব পালন করেছেন। হুগো চাভেজের মৃত্যুজনিত কারণে অন্তর্বর্তীকালীন রাষ্ট্রপতির দায়িত্বে ছিলেন। ১৪ এপ্রিল, ২০১৩ তারিখে অনুষ্ঠিত রাষ্ট্রপতি নির্বাচনে বিজয়ী হন মাদুরো।
একজন শ্রমিক নেতার পুত্র নিকোলাস মাদুরাই ভেনেজুয়েলার কারাকাসে জন্মগ্রহণ করেন ১৯৬২ সালে। এল ভ্যাল রাজ্যের লিসিও জোস আভালোসের সরকারি উচ্চ বিদ্যালয়ে পড়াশোনা করেন যা কর্মজীবী-শ্রেণির সন্তানদের জন্য প্রতিষ্ঠিত। রাজনীতির সাথে প্রথম সংযুক্ত হন ঐ বিদ্যালয়ের ছাত্র সংঘের সদস্য হবার মাধ্যমে।
রোমান ক্যাথলিক হিসেবে বড় হতে থাকেন মাদুরো। পৈতৃকসূত্রে তার পরিবার সেফার্দিক ইহুদি বংশোদ্ভূত। এছাড়াও তিনি সত্য সাই বাবা আন্দোলনের সাথে জড়িত আছেন ও সত্য সাই বাবা’র একনিষ্ঠ পরম ভক্তরূপে পরিচিত।
কোজেডস রাজ্যের টিনাকুইলো এলাকায় জন্মগ্রহণকারী সিলিয়া ফ্লোরেস নাম্নী এক আইনজীবী ও রাজনীতিবিদকে মাদুরো বিয়ে করেন। ফিফথ রিপাবলিক মুভমেন্ট (এমভিআর)-এর রাজনীতিবিদ হিসেবে ফ্লোরেসকে মাদুরো আগস্ট, ২০০৬ সালে জাতীয় পরিষদের স্পিকাররূপে নিযুক্ত করেন। তিনি হচ্ছেন ভেনেজুয়েলার প্রথম নারী, যিনি ২০০৬ থেকে ২০১১ মেয়াদে জাতীয় পরিষদে সভাপতিত্ব করেছেন। বর্তমানে ফ্লোরেস ভেনেজুয়েলার অ্যাটর্নি জেনারেল হিসেবে কাজ করছেন। মাদুরো-ফ্লোরেস দম্পতিকে ভেনেজুয়েলার সবচেয়ে শক্তিশালী দম্পতিরূপে চিহ্নিত করা হয়।
মাদুরো কর্মজীবনে প্রবেশ করেন সাধারণ একজন বাস চালক হিসেবে। এরপর তিনি শ্রমিক সংঘের নেতা হন। ২০০০ সালে ভেনেজুয়েলার জাতীয় পরিষদের সংসদ সদস্য নির্বাচিত হন। সাবেক রাষ্ট্রপতি হুগো চাভেজের সরকারের শাসন আমলে তিনি অনেকগুলো গুরুত্বপূর্ণ পদে অধিষ্ঠিত ছিলেন। ঘটনা পরম্পরায় ২০০৬ সালে তিনি ভেনেজুয়েলার পররাষ্ট্রমন্ত্রী নিযুক্ত হন। এসময়ে তাকে ‘সবচেয়ে দক্ষ প্রশাসক ও রাজনীতিবিদ হিসেবে চাভেজের সবচেয়ে কাছের ব্যক্তিরূপে’ মনে করা হতো।
৯ আগস্ট, ২০০৬ তারিখে মাদুরো পররাষ্ট্রমন্ত্রীরূপে নিযুক্ত হন। রোরি ক্যারলের মতে, মাদুরো বিদেশী ভাষায় কথা বলতে পারেন না। পররাষ্ট্র বিষয়ক মন্ত্রণালয়ের প্রধানের দায়িত্ব পালনকালে মুয়াম্মার গাদ্দাফি সরকারের কাছ থেকে সুন্দর বৈদেশিক নীতির মাধ্যমে ব্যাপক সহায়তা পান। এছাড়াও, ২০১০ সালের কলম্বিয়া-ভেনেজুয়েলার মধ্যকার বিচ্যুত কূটনৈতিক সম্পর্ক উন্নয়নের প্রয়াস চালান তিনি।
৫ মার্চ, ২০১৩ তারিখে চাভেজের মৃত্যুর পর নিকোলাস মাদুরো ক্ষমতার কেন্দ্রবিন্দুতে পরিণত হন এবং রাষ্ট্রপতির দায়িত্বভার কাঁধে নেন। তবে, চাভেজের মৃত্যুর ফলে রাষ্ট্রপতি হিসেবে ক্ষমতায় আরোহণের মাধ্যমে তিনি ভেনেজুয়েলার সংবিধানের ২২৯, ২৩১ ও ২৩৩নং ধারা ভঙ্গ করেছেন বলে বিরোধী দলীয় নেতারা অভিযোগ তোলেন। ২০১৩ সালের ১৪ এপ্রিল তারিখে অনুষ্ঠিত বিশেষ রাষ্ট্রপতি নির্বাচনে তিনি নতুন রাষ্ট্রপতিরূপে অত্যন্ত স্বল্প ১.৫% ভোটের ব্যবধানে সরাসরি নির্বাচিত হন। নির্বাচনে তিনি ইউনাইটেড সোশ্যালিস্ট পার্টি’র পক্ষাবলম্বন করে রাষ্ট্রপতি প্রার্থী হন। তার প্রধান ও একমাত্র নির্বাচনী প্রতিদ্বন্দ্বী ছিলেন মিরান্ডার গভর্নর হেনরিক ক্যাপ্রিলস। তবে, সাংবিধানিকভাবে তার ক্ষমতায় আরোহণ ও নির্বাচনে অংশগ্রহণের ফলে বিরোধী দল থেকে নানা প্রশ্ন উত্থাপিত হয়। ক্যাপ্রিলস ও তার সমর্থকেরা পুনরায় ভোট গণনার দাবি জানান ও নির্বাচনের ফলাফল প্রত্যাখ্যান করেন।
|-
ধর্ম অবমাননা

ধর্ম অবমাননা বা ধর্মনিন্দা বা ব্লাসফেমি হল পরমেশ্বর, পবিত্র জিনিস কিংবা পবিত্র বা অলঙ্ঘনীয় বিবেচিত এমন কোন কিছুর প্রতি অশ্রদ্ধা প্রদর্শন করা, ঠাট্টা করা বা অশালীন ভাষায় আক্রমণ করা।
মুসলিম সংখ্যাগরিষ্ঠ অনেক দেশেই ব্লাসফেমি, ধর্মীয় অবমাননা এবং ধর্মত্যাগ শাস্তিযোগ্য অপরাধ৷ বাস্তবে ব্যক্তিগত ও পারিবারিক শত্রুতা, জমি নিয়ে বিরোধের ক্ষেত্রেও হাতিয়ার করা হয় এসব আইনকে৷
ধর্ম অবমাননার উদ্ভব হয়েছিল প্রাচীন ও মধ্যযুগে। এখন থেকে এক হাজার ৪৫০ বছর আগে রোমের সামন্ত রাজারা প্রতিক্রিয়াশীল মৌলবাদী খ্রিষ্টান ক্যাথলিক চার্চের যাজকদের সহায়তায় জনগণের ওপর ধর্মের নামে অত্যাচারের হাতিয়ার হিসেবে ‘ধর্ম অবমাননা’র ব্যবহার শুরু করেছিল। আধুনিক যুগে এসে যখন চার্চ ও রাষ্ট্রকে আলাদা করা হয়, তখন থেকে এ আইনের বিবর্তন ঘটে। বিভিন্ন দেশের আইনে ধর্মের বিরুদ্ধে কটূক্তি ও আচরণের জন্য আইন থাকলেও তার আর প্রয়োগ সেভাবে নেই।
তবে, মুসলিম বিশ্বে সবশেষ আলোচিত ব্লাসফেমি'র উদাহরণ পাকিস্তানের খ্রিস্টান নারী আসিয়া বিবি'র ঘটনাটি। ২০১০ সালে মৃত্যুদন্ডের শাস্তি পাওয়া আসিয়া বিবি আট বছর কারাভোগ করার পর গত সপ্তাহে সুপ্রিম কোর্ট তার রায় বাতিল করে। 
ইসলামী গ্রন্থে শাস্তির বিধান
এছাড়া অনেক আলেম ধর্ম অবমাননা আইনের সমর্থন হিসেবে বেশ কিছু হাদিসের প্রতিও ইঙ্গিত করে থাকেন, যেখানে আল্লাহ, নবীর প্রতি কটূক্তি বা তিরষ্কারমূলক বক্তব্য প্রদান করার অপরাধে ব্যক্তিবিশেষকে দন্ড দেয়া হয়েছিল, এই হাদিসগুলোর মধ্যে কা'ব ইবনে আশরাফ নামক ইহুদি নেতাকে শাস্তির নির্দেশ দেয়ার হাদিসটি উল্লেখযোগ্য, যিনি বদর যুদ্ধে নিহত মুসলিম পুরুষদের তিরস্কার করেছিল এবং মুসলিম নারীদের সম্পর্কে অশালীন মন্তব্য করেছিল। তবে, পাকিস্তানের প্রখ্যাত ইসলামিক পণ্ডিত জাভেদ আহমদ ঘাদামি বলেছেন, ইসলামের কোথাও ধর্ম অবমাননা আইনের সমর্থনে কিছু বলা নেই। অনেক মুসলিম আইনবিদেরা একে ‘শরিয়ার’ অংশ হিসেবে দেখিয়েছেন।
বড়ফুটুস

"বড়ফুটুস" (Borofutus) হলো বোলেটাসেয়ী (Boletaceae) মাশরুম পরিবারের একটি নতুন গণ অথবা জেনাস। বাংলাদেশ হতে প্রথমবারের মতো বোলেটাসেয়ী পরিবারের এই জেনাসটি আবিষ্কার করা হয়েছে এবং তা ২০১২ সালে প্রকাশিত হয়েছে। এই পরিবারের মাশরুমগুলোর বৈশিষ্ট্য হল- এদের হাইমেনোফোর ল্যামেলী দ্বারা গঠিত না হয়ে টিউব দ্বারা অথবা ছোট ছোট অনেক ছিদ্র দ্বারা গঠিত হয়ে থাকে তবে একটি ব্যাতিক্রমও আছে যেমন-"Phylloporus" এটির হাইমেনোফোর ল্যামেলী দ্বারা গঠিত হয়ে থাকে। গণের নাম "Borofutus" শব্দটি বাংলাভাষা থেকে এসেছে যেখানে "Boro" মানে বড়/বৃহৎ এবং "futus" মানে ফুটো/ছিদ্র; কারণ এটির হাইমেনোফোরের ছিদ্রগুলো অনেক বড় বড় যা অন্যান্য বোলেটের তুলনায়, আর একারণেই এটির নামকরণ হয়েছে বড়ফুটুস।
পরিণীতি চোপড়া

পরিণীতি চোপড়া (; ; জন্ম: ২২ অক্টোবর, ১৯৮৮) একজন ভারতীয় অভিনেত্রী। ২০১১ সালে লেডিস ভার্সেস রিকি বেহেল চলচ্চিত্রের মাধ্যমে অভিনয় ক্যারিয়ার শুরু করেন । শুরুতে একজন ইনভেস্টমেন্ট ব্যাংকার হতে চেয়েছিলেন পরিণীতি চোপড়া, তবে ম্যানচেস্টার বিজনেস স্কুল থেকে ব্যবসা, ফিন্যান্স এবং অর্থনীতিতে তিনটি স্নাতক ডিগ্রি নেয়ার পর ২০০৯ সালে ভারতে চলে আসেন । ভারতে এসে যশ রাজ ফিল্মস -এ 'জনসংযোগ পরামর্শক' হিসেবে কাজ শুরু করেন । প্রতিষ্ঠানে কর্তব্যরত অবস্থাতেই চলচ্চিত্র পরিচালক মনীশ শর্মা'র নজরে আসেন । পরবর্তীতে অডিশনের মাধ্যমে তিনি এ প্রতিষ্ঠানের সঙ্গে অভিনেত্রী হিসেবে তিনটি চলচ্চিত্রে কাজ করার জন্য চুক্তিবদ্ধ হন ।
পরিণীতি চোপড়া হরিয়ানার আমবালায় একটি পাঞ্জাব পরিবারে ১৯৮৮ সালের ২২ অক্টোবর জন্মগ্রহণ করেন। তার বাবার নাম পাওয়ান চোপড়া যিনি একজন ব্যবসায়ী। তিনি অ্যালায়েন্স ম্যানচেস্টার বিজনেস স্কুল থেকে এমবিএ ডিগ্রি অর্জন করেন।
পরিণীতি চোপড়া Debut and breakthrough (২০১১–১২) ছবির মাধ্যমে প্রথম দর্শকের সামনে হাজির হন।
ব্লাউজ

ব্লাউজ একটি ঢলঢলে উর্ধাঙ্গে পরিধেয় পোশাক, যা পূর্বে শ্রমিক, কৃষক, শিল্পী, নারী ও শিশুরা পরিধান করতো। এটি সাধারণত কোমর বা নিতম্ব পর্যন্ত সংগৃহীত থাকে (একটি কোমরবন্ধ বা বেল্ট কর্তৃক),("ব্লাউজ") যাতে পরিধানকারীর শরীরের উপর ঢিলেঢালাভাবে অবস্থান করে। বর্তমানে, এই শব্দটি মেয়ে বা নারীদের পোশাক শার্ট বলতে বোঝানো হয়। সাধারণত ব্লাউজ, শার্ট থেকে খানিকটা ছোট হয়ে থাকে। বিশ্বের বিভিন্ন দেশেই ব্লাউজ পরিধানের রেওয়াজ আছে। অধিকাংশ ক্ষেত্রেই ব্লাউজ অনেকটা শার্টের মতোই সামনের দিকে হুক বা বোতাম দিয়ে আটকানো থাকে। বিশ্বের অনেক দেশেই ব্লাউজ বহির্বাস হিসেবে ব্যবহৃত হলেও ভারতীয় উপমহাদেশ তথা দক্ষিণ এশিয়ার দেশগুলোতে ব্লাউজ বেশিরভাগ ক্ষেত্রে অন্তর্বাস হিসেবে পরিধানের রেওয়াজ প্রচলিত।
ব্লাউজের বুকের অংশ দুই ভাগে বিভক্ত থাকে, এবং তিন থেকে চারটি বোতাম, ফিতা বা হুকের মাধ্যমে এটি আটকানো থাকে। আধুনিক ব্লাউজের পেছন দিকেও বোতাম, হুক বা ফিতা থাকতে পারে। ব্লাউজের দুই হাত শার্টের মতো ফুলহাতা, হাফহাতা, অথবা হাত ছাড়াও হতে পারে।
বাঙালি নারীর ঐতিহ্যবাহী একটি অতি জনপ্রিয় পোশাক ব্লাউজ। এটি শাড়ির নিচে বুকের অংশে পরা হয়।
বাংলাদেশ ও ভারতীয় উপমহাদেশের প্রায় সকল দেশেরই শৌখিন নারিদের শাড়ি ব্লাউজ একটি জনপ্রিয় পোশাক। একেকজন একেক রকম ব্লাউজ নকশা করে নিয়ে ব্যবহার করছেন বর্তমানে।
পিপীলিকা (অনুসন্ধান ইঞ্জিন)

পিপীলিকা ছিল বাংলাদেশ থেকে তৈরিকৃত এবং নিয়ন্ত্রিত একটি ইন্টারনেটভিত্তিক অনুসন্ধান ইঞ্জিন। এটি বাংলাদেশ থেকে তৈরিকৃত প্রথম অনুসন্ধান ইঞ্জিন, যেখানে বাংলা এবং ইংরেজি ভাষায় তথ্য পাওয়ার সুবিধা ছিল। সিলেটের শাহজালাল বিজ্ঞান ও প্রযুক্তি বিশ্ববিদ্যালয়ের কম্পিউটার বিজ্ঞান ও প্রকৌশল বিভাগের অধ্যাপক মুহম্মদ জাফর ইকবালের তত্ত্বাবধানে বিশ্ববিদ্যালয়ের সহযোগী অধ্যাপক মো. রুহুল আমিনের নেতৃত্বে একদল শিক্ষার্থী কর্তৃক এ অনুসন্ধান ইঞ্জিনটি চালু করা হয়। সহযোগিতায় ছিলো গ্রামীণফোন আইটি (জিপিআইটি)।
১৩ এপ্রিল ২০১৩ সালে এটি আনুষ্ঠানিকভাবে উদ্বোধন করা হয়। পিপীলিকা সংবাদ, ব্লগ, বাংলা উইকিপিডিয়া এবং জাতীয় ই-তথ্যকোষ এ চার ধরনের উৎস থেকে তথ্য উত্থাপন করত। ভুল বানান সংশোধনের জন্য এটি তার নিজস্ব বাংলা অভিধান ব্যবহার করত।
তিলা ঘুঘু

তিলা ঘুঘু (বৈজ্ঞানিক নাম: "Streptopelia chinensis") Columbidae (কলাম্বিডি) গোত্র বা পরিবারের অন্তর্গত "Streptopelia" (স্ট্রেপ্টোপেলিয়া) গণের অন্তর্গত অত্যন্ত সুলভ এক প্রজাতির ঘুঘু। খুব বেশি সুলভ পাখি হওয়ায় এদের অনেকগুলো নাম: তিলা ঘুঘু, তেলিয়া ঘুঘু, ছিটে ঘুঘু ইত্যাদি। তিলা ঘুঘুর বৈজ্ঞানিক নামের অর্থ "চীনের কণ্ঠীঘুঘু" (গ্রিক: "streptos" = কণ্ঠী, "peleia" = ঘুঘু, "chinensis" = চীনের)। পাখিটি বাংলাদেশ, ভারত ছাড়াও দক্ষিণ ও দক্ষিণ-পূর্ব এশিয়ার বিভিন্ন দেশে দেখা যায়। সারা পৃথিবীতে এক বিশাল এলাকা জুড়ে এদের আবাস, প্রায় ১ কোটি ৩ লাখ বর্গ কিলোমিটার। বিগত কয়েক দশক ধরে এদের সংখ্যা ক্রমেই বাড়ছে। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত।
তিলা ঘুঘু একই গণের অন্যসব প্রজাতি থেকে বেশ কিছুটা আলাদা; শুধুমাত্র খুদে ঘুঘুর ("Streptopelia senegalensis") সাথে এর কিছুটা মিল লক্ষ করা যায়।
তিলা ঘুঘুর মাথার চাঁদি ও কান-ঢাকনি ধূসর। ঘাড়ের পেছনের উপরিভাগ পাটল বর্ণের। ঘাড়ের পেছনের নিচের ভাগ ও ঘাড়ের পাশে সাদা-কালো তিলার পট্টি। বাদামি পিঠ ও ডানায় পীতাভ তিলা রয়েছে। চোখ ফিকে লালচে বাদামি, চোখের পাতা ও চোখের গোলকের মুক্ত পট্টি অনুজ্জ্বল গাঢ় লাল। ঠোঁট কালচে। পা ও পায়ের পাতা লালে মেশানো এবং নখর বাদামি। ছেলে ও মেয়ে পাখির চেহারা অভিন্ন।
গ্রামের মাঠেঘাটে, শস্যভিটায়, একাকী বা জোড়ায় হেঁটে হেঁটে শস্যদানা খায়।
তিলা ঘুঘু আর্দ্র পাতাঝরা বন, বাগান, কুঞ্জবন, আবাদি জমিতে বিচরণ করে। গ্রাম ও শহর—সবখানে এই পাখি দেখা যায়। সচরাচর জোড়ায় বা ছোট দলে থাকে। তৃণভূমি, খামার, চাষের জন্য কর্ষিত জমি, রাস্তাঘাট ও বনের ধারে খাবার খায়। ছেলে পাখি ডাকতে পছন্দ করে।
প্রজনন মৌসুম এপ্রিল-জুলাই মাসে ছেলে পাখি মেয়ে পাখির পাশে মাথা নাচিয়ে অনবরত ডাকে। কোমল সুরে ক্রক..ক্রক করে ডাকে। কাঁটাওয়ালা ঝোপ, বাঁশঝাড়, খেজুর ও অন্যান্য ছোট গাছে কাঠি বিছিয়ে বাসা বানিয়ে এরা ডিম পাড়ে। ডিমগুলো সাদা বর্ণের। সাধারণত ১৩ দিনে ডিম ফোটে।
তিলা ঘুঘু আর্দ্র পাতাঝরা বন, বাগান, কুঞ্জবন, আবাদি জমি, খোলা মাঠ, গ্রাম ও শহরে বিচরণ করে। সাধারণত জোড়ায় বা ছোট দলে ঘুরে বেড়ায়।
তিলা ঘুঘুর মোট তিনটি উপপ্রজাতির সন্ধান এখন পর্যন্ত পাওয়া গেছে। উপপ্রজাতি তিনটি হল:
উপপ্রজাতিসমূহের মধ্যে "hainana" ও "ceylonensis" প্রস্তাবিত, কিন্তু প্রমাণিত নয়। অস্ট্রেলিয়া, ফিজি, মরিশাস, মেক্সিকো, নিউ ক্যালিডোনিয়া, নিউজিল্যান্ড ও যুক্তরাষ্ট্রে পাখিটি অবমুক্ত করা হয়েছে। মালদ্বীপ ও আফগানিস্তানে এরা অনিয়মিত।
শহরে লোক সমাগম আর যানবাহনের বিকট শব্দে কমে যাচ্ছে শান্তিপ্রিয় ঘুঘু। কেবল শব্দ দূষণই নয়, ফাঁদ পেতে শিকারীরাও ঘুঘু পাখির সংখ্যা কমার জন্য দায়ী।
চম্পাপুর ইউনিয়ন

চম্পাপুর বাংলাদেশের পটুয়াখালী জেলার অন্তর্গত কলাপাড়া উপজেলার একটি ইউনিয়ন।
৯ টি ওয়ার্ড ও ৭ টি মৌজা নিয়ে চালিতাবুনিয়ার 'চ', মাছুয়াখালীর 'ম', পাটুয়ার 'পা' এবং দেবপুরের 'পুর" এর সমন্বয়ে চম্পাপুর ইউনিয়ন গঠিত হয়।
২০১১ সালে ধানখালী ইউনিয়নকে বিভক্ত করে রাবনাবাদ ও আগুনমুখা নদীর তীর ঘেষে চম্পাপুর ইউনিয়ন ইউনিয়ন প্রতিষ্ঠিত হয়। প্রতিষ্ঠালগ্নে প্রথম প্রশাসক হিসাবে ছিলেন কলাপাড়া উপজেলার মুক্তিযোদ্ধা কমান্ডার জনাব মোহাম্মদ বদিউর রহমান বন্টি। ২০১৩ সালের ইউনিয়ন পরিষদ নির্বাচনে মোহাম্মদ রিন্টু তালুকদার চশমা মার্কা নিয়ে প্রথম চেয়ারম্যান নির্বাচিত হন। এরপর ২০২৩ সালে দ্বিতীয় চেয়ারম্যান মোঃ মাহবুব আলম (বাবুল) মাস্টার ০২ নং ওয়ার্ড থেকে আনারস মার্কা নিয়ে নির্বাচিত হন। 
চম্পাপুর ইউনিয়নের আয়তন ৩২ বর্গ কিলোমিটার।
চম্পাপুর ইউনিয়ন কলাপাড়া উপজেলার আওতাধীন ১২নং ইউনিয়ন পরিষদ। এ ইউনিয়নের প্রশাসনিক কার্যক্রম কলাপাড়া থানার আওতাধীন। এটি জাতীয় সংসদের ১১৪নং নির্বাচনী এলাকা পটুয়াখালী-৪ এর অংশ। এটি ৭টি মৌজায় বিভক্ত। এ ইউনিয়নের গ্রামগুলো হল:
২০১১ সালের সরকারি প্রজ্ঞাপন অনুযায়ী চম্পাপুর ইউনিয়নের মোট জনসংখ্যা ২০,৮৫৬ জন। এর মধ্য পুরুষ ১০,৮৫৬ জন এবং নারী ১০,০০০ জন।
২০১১ সালের আদমশুমারি অনুযায়ী চম্পাপুর ইউনিয়নের সাক্ষরতার হার ৪৫.২%। এ ইউনিয়নে ১২টি সরকারী প্রাথমিক বিদ্যালয়, ৩টি মাধ্যমিক বিদ্যালয় ও ২ টি দাখিল মাদ্রাসা রয়েছে।
উপজেলা সদর থেকে যোগাযোগ মাধ্যম – সড়ক পথ ও নৌপথ।
দিনেশ রামদিন

দিনেশ রামদিন (; জন্ম: ১৩ মার্চ, ১৯৮৫) ভারতীয় বংশোদ্ভূত ও ত্রিনিদাদে জন্মগ্রহণকারী ওয়েস্ট ইন্ডিয়ান ক্রিকেটার। ওয়েস্ট ইন্ডিজ ক্রিকেট দলের বর্তমান সদস্য তিনি। ডানহাতি ব্যাটসম্যানরূপে দলে তিনি মূলতঃ উইকেট-রক্ষকের দায়িত্ব পালন করেন। এছাড়াও, ওয়েস্ট ইন্ডিজের একদিনের আন্তর্জাতিক ও টুয়েন্টি২০ আন্তর্জাতিক দলের অধিনায়কের দায়িত্ব পালন করেছেন। ২০০৪ সাল থেকে ঘরোয়া ক্রিকেটে ত্রিনিদাদ ও টোবাগো ক্রিকেট দলের হয়ে খেলছেন। নভেম্বর ২০১১ সাল থেকে তিনি ঐ দলের অধিনায়কের দায়িত্ব পালন করছেন।
ওয়েস্ট ইন্ডিজ ক্রিকেট দলের প্রতিনিধিত্বকারী রামদিন একদিনের আন্তর্জাতিকের উইকেট-রক্ষক হিসেবে ১২৮ রান করে সর্বোচ্চ রান সংগ্রহের কৃতিত্ব প্রদর্শন করেন। এছাড়াও টেস্ট ক্রিকেটে ১৬৬ রান করে দ্বিতীয় সর্বাধিক রান করেন।
শুরুর দিকে রামদিন ফাস্ট বোলিং করতেন। কিন্তু বোলিংবিহীন অবস্থায় তিনি বিরক্তবোধ করতেন। তাই তিনি উইকেট-রক্ষকের দায়িত্ব পালন করতে থাকেন। রামদিনের তথ্য মোতাবেক জানা যায়, তিনি খেলোয়াড়ী জীবনের শুরুতে কোন কোচের শরণাপন্ন হননি। পরবর্তীতে অবশ্য তিনি ডেভিড উইলিয়ামস ও জেফ ডুজনের কাছ থেকে উইকেট-রক্ষণের বিষয়ে প্রশিক্ষণ গ্রহণ করেছেন। এছাড়াও, ওয়েস্ট ইন্ডিজ ও ত্রিনিদাদের অনূর্ধ্ব-১৯ ক্রিকেট দলের অধিনায়কের দায়িত্ব পালন করেছেন রামদিন।
১৩ জুলাই, ২০০৫ তারিখে শ্রীলঙ্কা ক্রিকেট দলের বিপক্ষে তার টেস্ট অভিষেক ঘটে। একদিনের আন্তর্জাতিক অভিষেক ঘটে ভারতের বিপক্ষে ৩১ জুলাই, ২০০৫ তারিখে। ২০১০ সালে তিনি দল থেকে বাদ পড়েন এবং ওয়েস্ট ইন্ডিজ ক্রিকেট বোর্ডের সাথে কেন্দ্রীয়ভাবে তার চুক্তির নবায়ণ ঘটেনি। ২০১১ সালে একদিনের দলে পুনরায় ডাকা হয় তাকে। এর পরের বছর ২০১২ সালে টেস্ট দলে জায়গা পান।
ফাহাদ ফজিল

ফাহাদ ফজিল () হলেন একজন ভারতীয় চলচ্চিত্র অভিনেতা। তিনি মূলত মালয়ালম চলচ্চিত্রতে কাজের জন্য সুপরিচিত একজন অভিনেতা। চলচ্চিত্র পরিচালক ফজিল তার পিতা।
তিনি এসডিভি সেন্ট্রাল স্কুল আলিপ্পী, লরেন্স স্কুল উটি এন্ড চয়েস স্কুল ত্রিপুনিথারা থেকে তার স্কুল জীবন সম্পন্ন করেন। পরে তিনি তার ডিগ্রী মিয়ামি বিশ্ববিদ্যালয় থেকে এফআরএম এসডিসি আলিপ্পী এন্ড এমএ ফিলোসফি অনুসরণ করেন। তিনি কাইয়েথুম দুরাথ (২০০২) চলচ্চিত্রে অভিনয়ের মাধ্যমে নায়ক হিসেবে চলচ্চিত্রে আত্মপ্রকাশ করেন, উক্ত চলচ্চিত্রটি পরিচালনা করেন তার পিতা ফজিল। প্রায় আট বছর বিশ্রামে থাকার পর ফাহাদ সংহিতা ফিল্ম "কেরালা ক্যাফে" (২০০৯) সালে অভিনয়ের মাধ্যমে আবার ফিরে আসেন। ফাহাদ (২০১১ সালে উভয়) ছায়াছবি "আকাম" এবং "চাপ্পা কুরিশু" অসাধারণ অভিনয়ের জন্য দ্বিতীয় শ্রেষ্ঠ অভিনেতার জন্য ২০১১ সালে কেরালা স্টেট ফিল্ম অ্যাওয়ার্ড জিতে নেন।
ফাহাদ, ফজিল এবং রোজিনার ঘরে জন্মগ্রহণ করেন। তার আহমেদা ও ফাতিমা নামে দুটি বোন রয়েছে এবং ফারহান ফাজিল নামে আরও একটি ভাই রয়েছে তিনিও অভিনেতা। একটি জনপ্রিয় মালায়ালম পত্রিকার সাক্ষাত্কারে, ফাহাদের আন্দ্রে জেরেমিয়াহ সাথে আন্তরিক প্রণয় রয়েছে বলে নিজেই প্রকাশ করেন । জেরেমিয়াহ "আন্নায়াম রাসুলাম" সিনেমাতে ফাহাদের বিপরীতে অভিনয় করেছিলেন। কিন্তু আন্দ্রে এই বিষয়টি অস্বীকার করেন এবং তাদের সম্পর্ক সেখানেই শেষ হয়ে যায়। ২০ জানুয়ারি ২০১৪ তারিখে মালায়ালম অভিনেত্রী নাজরিয়া নাজিম তার বাগদত্তা হয়েছে বলে ফাহাদ তার ফেসবুক পেজে ঘোষণা করেন। বিবাহের বাগদান ফেব্রুয়ারি ৮ এবং বিবাহ আগস্ট ২১ তারিখের পরিকল্পনা করা হয়।
ফাহাদ এর প্রথম চলচ্চিত্র "কাইয়েথুম দুরাথ" (২০০২) সালের চলচ্চিত্রটি পরিচালনা করেন তার পিতা ফজিল। যদিও ছবিটা ব্যাবসায়িক দিক থেকে ব্যবসাসফল ছিলনা। ছবিটা ব্যবসা না করার কারণে ফাহাদ ফাহাদ বলেন; "এটা আমার ভুল ছিল এবং আমি কোন প্রস্তুতি ছাড়া অভিনয় চলে আসি, যার কারণ আমার ব্যর্থতার জন্য আমার বাবার দোষারোপ করবেন না দয়া করে"।
২০০৯ সালে ফাহাদ মালয়ালম চলচ্চিত্র "Kerala Café"-এর একটি ছোট গল্পে অভিনয় করে সিনেমায় প্রত্যাবর্তন করেন। এই ছবিটি তাকে নতুনভাবে প্রতিষ্ঠিত করে। তবে প্রকৃত সাফল্য আসে ২০১২ সালে, যখন তিনি "22 Female Kottayam" এবং "Diamond Necklace"-এর মতো ছবিতে অভিনয় করেন। এই দুই ছবিতে তার অভিনয় দক্ষতা সমালোচকদের প্রশংসা কুড়ায় এবং তিনি মালয়ালম ইন্ডাস্ট্রিতে তার অবস্থান মজবুত করেন।
এই সময়ে ফাহাদ ফাজিল একাধিক চ্যালেঞ্জিং এবং বহুমাত্রিক চরিত্রে অভিনয় করেন। তার অভিনয় জীবনের কয়েকটি উল্লেখযোগ্য ছবি এই সময়ে মুক্তি পায়:
ফাহাদ এই সময়ে চরিত্রাভিনেতা হিসেবে নিজের দক্ষতা পরিপূর্ণভাবে প্রমাণ করেন।
ফাহাদ ফাজিল ওটিটি প্ল্যাটফর্মেও তার দক্ষতা প্রমাণ করেন।
আলী আনোয়ার

আলী আনোয়ার (৩ মার্চ ১৯৩৬ - ৩ মার্চ ২০১৪) ছিলেন একজন বাংলাদেশী শিক্ষাবিদ, গবেষক, সাহিত্যিক ও অনুবাদক। ২০০৬ সালে প্রবন্ধে অবদানের জন্য তিনি বাংলা একাডেমি পুরস্কার লাভ করেন।
অবিভক্ত ভারতের ভূতাত্ত্বিক জরিপ বিভাগের কর্মকর্তা মহব্বত আলী এবং তাঁর সহধর্মিণী বিলকিস আরার জ্যেষ্ঠ পুত্র আলী আনোয়ারের জন্ম মাতুলালয় মাদারীপুরে ১৯৩৬ সালের ৩রা মার্চ। তাঁর প্রাথমিক শিক্ষা শুরু হয় বাবার কর্মস্থল শিলংএ, শিলং মিশন স্কুলে। দ্বিতীয় বিশ্বযুদ্ধ-এর সময় বাবা দেরাদুনে বদলি হলে হাতিবারকালা অ্যাংলো-ভার্নাকুলার স্কুলে লেখাপড়া করেন। দু'বছর পরে আবার কলকাতার মডার্ন স্কুলে ষষ্ঠ ও সপ্তম শ্রেণিতে অধ্যয়ন করেন। কলকাতায় দাঙ্গা শুরু হলে তাঁর পরিবার পূর্ব-বাংলায় চলে আসে এবং ১৯৪৭ সালের আগস্ট মাসে তিনি কুমিল্লা জিলা স্কুলে ভর্তি হন। ১৯৫১ সালে কুমিল্লা জিলা স্কুল হতে ম্যাট্রিকুলেশন এবং ১৯৫৩ সালে কুমিল্লা ভিক্টোরিয়া কলেজ থেকে আই এ পাস করেন।
ঢাকা বিশ্ববিদ্য্যলয় থেকে স্নাতক (১৯৫৭) ও স্নাতকোত্তর (১৯৫৮) শেষে তিনি ময়মনসিংহের আনন্দমোহন কলেজে শিক্ষক হিসেবে যোগদান করেন। এরপর ইউনিভার্সিটি অফ নটিংহ্যাম থেকে পোস্ট গ্র্যাজুয়েট ডিপ্লোমা অর্জনের পর ১৯৬২ সালে রাজশাহী বিশ্ববিদ্যালয়ে ইংরেজি বিভাগে প্রভাষক হিসেবে যোগদান করেন এবং ২০০১ সালে অবসর গ্রহণ করেন।
ধর্মনিরপেক্ষতা (১৯৭৩, সম্পাদক), অনিকেত বেদনা (১৯৭৮, অনুবাদ), আধুনিক ইউরোপীয় নাটক (১৯৮৫), সারকোফেগাস (১৯৮৭, অনুবাদ), ইবসেন (২০০১), পাবলো নেরুদা:প্রেমে ও সংগ্রামে (২০০৭), সাহিত্য-সংস্কৃতি নানা ভাবনা (২০১৩), সাহিত্যের বিরল আঙিনায় (২০১৭)
আলী আনোয়ার ৩ মার্চ, ২০১৪ যুক্তরাষ্ট্রের নিউইয়র্কের একটি হাসপাতালে চিকিত্সাধীন অবস্থায় তিনি মারা যান।
হ্যাশট্যাগ

হ্যাশট্যাগ () একটি শব্দ অথবা অ-ব্যবধানযুক্ত শব্দগুচ্ছের সামনে যুক্ত হ্যাশ চিহ্ন ("#")। এটি মেটাডাটা ট্যাগের একটি ফর্ম। ফেসবুকে বা অন্য কোনো সামাজিক যোগাযোগের সাইট যেমন: টুইটার, গুগল প্লাস, ইন্সটাগ্রাম ইত্যাদিতে কোনো শব্দের পূর্বে স্পেস না দিয়ে '#' (হ্যাশ) প্রতীকটি যুক্ত করলে লেখাটি নীল বর্ণ ধারণ করে এবং একটি আলাদা ওয়েবলিংকে পরিণত হয়।
পরবর্তিতে ওই শব্দের উপর ক্লিক করলে ফেসবুকের যত স্থানে ওই শব্দটি ব্যবহার হয়েছে তা নতুন ওয়েব পাতায় চলে আসে। অর্থাৎ কোনো বিষয় সম্পর্কিত লেখা খুব সহজে এবং চটজলদি খুঁজে পেতে হ্যাশ ট্যাগ ব্যবহার করা হয় করা হয়।
প্রথম দিকে শুধুমাত্র টুইটারে এই সেবাটি চালু ছিল। পরবর্তিতে জুন ২০১৩ এ ফেসবুকে এই বিশেষ পদ্ধতি যুক্ত করা হয়।
নাজরিয়া নাজিম

নাজরিয়া নাজিম (; জন্মঃ ২০ ডিসেম্বর, ১৯৯৪) একজন ভারতীয় জনপ্রিয় অভিনেত্রী যিনি মূলত মালায়ালম ও তামিল চলচ্চিত্রে অভিনয় করেন। চলচ্চিত্রে অভিনয়ের পূর্বে তিনি টেলিভিশনে একটি অনুষ্ঠানে উপস্থাপিকা হিসেবে কাজ করতেন। তিনি কয়েকটি মালয়ালম ছবিতে একজন শিশু শিল্পী হিসাবে অভিনয় করেছিলেন।
নাজরিয়া নাজিম এবং বীনার ঘরে জন্মগ্রহণ করেন। তার নাবিন নামে একটি ভাই রয়েছে। তিনি "খ্রীষ্ট নগর স্কুল" এবং সংযুক্ত আরব আমিরাত এর আল আইনের "আয়ার ওয়ান ই ইংলিশ স্কুলে পড়াশোনা করেন। তার পরিবার তিরুবনন্তপুরম আসার আগে সংযুক্ত আরব আমিরাত এর "আল আইন"-এ বসবাস করতেন।
একজন শিশু শিল্পী হিসেবে ২০০৬ সালে নাজরিয়া তার কর্মজীবন শুরু করেন। পালুসকু (২০০৬) ছবিতে মাম্মূত্তী এর কন্যা চরিত্র অভিনয় করেন, মালায়ালম এই ছবিটি পরিচালনা করেছিলেন ব্লেসী। তিনি এশিয়ানেটের আপাতবাস্তব টেলিভিশন অনুষ্ঠান, "মান্স স্ট্যার সিঙ্গার" এর এঙ্কর ছিলেন।
২০ জানুয়ারি ২০১৪ তারিখে, তিনি মালায়ালম অভিনেতা ফাহাদ ফজিল এর সঙ্গে তার বিবাহ অনুষ্ঠিত হচ্ছে বলে ফেসবুক পেজে ঘোষণা করেন। বিয়ের ঘোষণা করা হয় ফাহাদ ফজিলের পিতা ফজিল (কেরালার একজন সুপরিচিত চলচ্চিত্র পরিচালক) কর্তৃক। ফাহাদ ফজিল এবং নাজরিয়া নাজিমের এক প্রেস বিবৃতি অনুযায়ী, তাদের বিয়ে এই ২০১৪ সালের আগস্টে হবে বলে একমত প্রকাশ করেন। তাদের ৮ ফেব্রুয়ারি ২০১৪ তারিখে তিরুবনন্তপুরমে বাগদান হয়।
আইরিন সুলতানা

আইরিন সুলতানা হলেন বাংলাদেশের একজন মডেল ও চলচ্চিত্র অভিনেত্রী। ২০০৮ সালের 'প্যান্টেনা ইউ গট দ্য লুক' প্রতিযোগিতায় তিনি সেরা হাসি' পুরস্কার পাবার পর থেকে বিনোদন মাধ্যমে কর্মজীবন শুরু করেন। তিনি দেশে এবং বিদেশে বহু র‍্যাম্প মডেলিং অনুষ্ঠানে অংশগ্রহণ করেছেন। তিনি চলচ্চিত্রে অভিষেক করেন, দেবাশীষ বিশ্বাস পরিচালিত "ভালোবাসা জিন্দাবাদ" সিনেমায় অভিনয়ের মাধ্যমে, যা ২০১৩ সালের ৮ নভেম্বর মুক্তি পায়। এই চলচ্চিত্রটি বক্স অফিসে সাড়া জাগায়। তিনি ছয়টির বেশি সিনেমায় অভিনয়ের জন্যে চুক্তিবদ্ধ হয়েছেন।
বাংলাদেশী টেস্ট উইকেট-রক্ষকদের তালিকা

এটি বাংলাদেশী টেস্ট উইকেট-রক্ষকদের তালিকা। আন্তর্জাতিক ক্রিকেটের প্রধান কেন্দ্রবিন্দু হচ্ছে টেস্ট ক্রিকেট, যাতে টেস্ট পরিবারভূক্ত দু’টি ক্রিকেট দলের মধ্যে অনুষ্ঠিত হয়। বাংলাদেশ ২০০০ সালে টেস্ট পরিবারভূক্ত হয়। ডিসেম্বর, ২০১৬ সাল পর্যন্ত ৮জন ক্রিকেটার বাংলাদেশ জাতীয় ক্রিকেট দলের উইকেট-রক্ষকের দায়িত্ব পালন করেছেন। উইকেট-রক্ষণের দায়িত্বের বাইরে থাকলে তা ক্যাচ হিসেবে গণ্য করা হয়নি। যেদিন একজন খেলোয়াড় তার প্রথম টেস্ট ক্যাপ পায়, সেই ক্রমিক অনুসারে এ তালিকাটি সাজানো। যদি একাধিক খেলোয়াড় একই টেস্ট ম্যাচে তার প্রথম টেস্ট ক্যাপ পায়, সেক্ষেত্রে খেলোয়াড়দের পারিবারিক নামের বর্ণানুক্রম অনুসারে (ইংরেজি নামের বর্ণানুক্রম) তালিকাভুক্ত করা হয়েছে। যে সকল খেলোয়াড় মূল উইকেট-রক্ষকের আঘাতপ্রাপ্তি কিংবা অসুস্থতাজনিত কারণে খেলা থেকে দূরে ছিলেন তাদেরকে তারকা-চিহ্ন (*) দিয়ে চিহ্নিত করা হয়েছে।
পরিসংখ্যানটি ৩০ ডিসেম্বর, ২০১৬ তারিখ অনুযায়ী সঠিক।
মুপ্পালা লক্ষ্মণ রাও

মুপ্পালা লক্ষ্মণ রাও, () , অন্য ছদ্মনামে গণপতি হচ্ছেন ভারতের কমিউনিস্ট পার্টি (মাওবাদী)'র প্রাক্তন সাধারণ সম্পাদক এবং দলটি ভারতে একটি অতিবাম রাজনৈতিক দল, যেটিকে ভারত সরকার "সন্ত্রাসবাদী সংগঠন" হিসেবে তালিকাভুক্ত করেছে এবং এটির সব গঠন ও ফ্রন্ট সংগঠনসমূহকে বেআইনি কার্যক্রম (প্রতিরোধ) আইন (UAPA) অনুযায়ী নিষিদ্ধ করেছে।
গণপতি তেলেঙ্গানার করিমনগর জেলার সরনাগপুরের বীরপুর গ্রামে জন্মগ্রহণ করেন। তিনি বিজ্ঞানে গ্রাজুয়েট এবং শিক্ষায় বি. এড. ডিগ্রি অর্জন করেন। তিনি করিমনগর জেলায় শিক্ষক হিসেবে কাজ করতেন এবং ওয়ারাঙ্গালে উচ্চশিক্ষা গ্রহণের জন্য চাকুরি পরিত্যাগ করেন।
ওয়ারাঙ্গলে, গণপতি মাওবাদী ক্যাডার নল্লা আদি রেড্ডি এবং প্রবীন তাত্ত্বিক কোন্ডাপল্লী সীতারামাইয়ার সংস্পর্শে আসেন, এবং শেষ পর্যন্ত তিনি দেশে নকশাল আন্দোলনে যোগ দেওয়ার সিদ্ধান্ত গ্রহণ করেন। তিনি ভারতের কমিউনিস্ট পার্টি (মার্কসবাদী -লেনিনবাদী ) গণযুদ্ধ (পিপলস ওয়ার গ্রুপ)-এর প্রথম দিকের সদস্যদের একজন যা থেকে গঠিত হয়েছে ভারতের কমিউনিস্ট পার্টি (মাওবাদী) এবং তিনি দলের সাধারণ সম্পাদক। ২০০৪ সালে মাওবাদী পার্টিকে (পিপলস ওয়ার গ্রুপ) এবং ভারতের মাওবাদী কমিউনিস্ট সেন্টার (এমসিসিআই)-এর সংযুক্তির একটি উৎপাদন হিসাবে বলা হয়। এই ঐতিহাসিক সংযুক্তিতে তিনি জনযুদ্ধ গোষ্ঠীর সাধারণ সম্পাদক হিসেবে মাওবাদী কমিউনিস্ট সেন্টারের প্রধান প্রশান্ত বোসের সাথে চুক্তি পত্রে স্বাক্ষর করেছিলেন।
গণপতির একাধিক অন্যান্য উপনাম হচ্ছে মুপ্পালা লক্ষ্মণ রাও, শ্রীনিবাস, রাজন্য, রাজী রেড্ডি, রাধাকৃষ্ণ, জিপি, চন্দ্রশেখর, অজিত এবং সিএস।
গণপতি বিভিন্ন নকশাল কর্মকাণ্ডে তার ভূমিকার জন্য ভারতীয় নিরাপত্তা বাহিনীর হাতে মোস্ট ওয়ান্টেড ব্যক্তিদের অন্যতম। ন্যাশনাল ইনভেস্টিগেশন এজেন্সি তার গ্রেপ্তারের গুরুত্বপূর্ণ কোনো তথ্যের জন্য ১,৫০০,০০০ ভারতীয় রূপির একটি পুরস্কার ঘোষণা করেছে। তার মাথার মোট দাম সর্বোচ্চ, যা ভারতীয় রূপিতে ৩৬,০০০,০০০। বর্তমানে ভারতের কমিউনিস্ট পার্টি (মাওবাদী) সাধারণ সম্পাদকের পদ থেকে সরে দাঁড়িয়েছেন গনপতি। তার স্থলাভিষিক্ত হয়েছেন নিম্বলা কেশভ রাও ওরফে বাসবরাজ। গনপতি নেপাল হয়ে ফিলিপাইনস চলে গেছেন এমনটাই গোয়েন্দাদের অভিমত।
করিমনগর জেলা

করিমনগর জেলা () হচ্ছে অন্ধ্র প্রদেশের উত্তরে ভারতের একটি জেলা। করিমনগর হচ্ছে এই জেলার সদরদপ্তর এবং জনসংখ্যা প্রায় ৩ লাখ। জেলাটি বর্তমানে লাল করিডোরের অংংশ।
করিমনগর জেলার আয়তন , তুলনায় ফিলিপাইনের প্যানি দ্বীপের সমান। এই জেলার উত্তর সীমান্তে আদিলাবাদ জেলা, উত্তরপূর্বে মহারাষ্ট্র এবং ছত্তিসগড়, দক্ষিণে বরাঙ্গল জেলা, দক্ষিণপশ্চিমে মেদক জেলা এবং পশ্চিমে নিজামাবাদ জেলা অবস্থিত।
করিমনগর

করিমনগর হচ্ছে ভারতের তেলেঙ্গানা রাজ্যের করিমনগর জেলার সদরদপ্তর এবং রাজ্যের চতুর্থ বৃহত্তম শহর। শহরটি মনৈর নদীর তীরে অবস্থিত এবং এই নদীটি গোদাবরী নদীর একটি শাখানদী।
করিমনগর তেলেঙ্গানার উত্তরাঞ্চলের জেলাগুলোর জন্য একটি প্রধান শিক্ষা ও স্বাস্থ্যসেবার চক্রকেন্দ্র হিসেবে কাজ করে। এটা একটি প্রধান ব্যবসা কেন্দ্র এবং ব্যাপকভাবে গ্রানাইট এবং কৃষিভিত্তিক শিল্পের জন্য পরিচিত।
২০১১ সালের আদমশুমারি অনুযায়ী শহুরে আবাসের ক্ষেত্রে এটা রাজ্যের চতুর্থ বৃহত্তম এবং দ্রুততম শহর। এখানে নিবন্ধিত জনসংখ্যা বৃদ্ধির হার যথাক্রমে গত ১৯৯১ ও ২০০১ এর দশকে হচ্ছে ৪৫,৪৬% এবং ৩৮,৮৭% যা যা তেলেঙ্গানার প্রধান শহরগুলোর মধ্যে সর্বোচ্চ বৃদ্ধির হার।
আজমগড়

আজমগড় () হল ভারতের উত্তর প্রদেশ রাজ্যের একটি শহর। এটা আজমগড় জেলা ও আজমগড় বিভাগের সদর দপ্তর।
আজমগড় উত্তর প্রদেশ এর পূর্বপ্রান্তিক জেলার একটি, একবার তার উত্তর পূর্ব অংশ ছাড়া প্রাচীন কোসালা রাজত্ব একটি অংশ নিয়ে গঠিত হয়েছিল। ১৬৬৫ সালে আওরঙ্গজেব সমসাময়িক শাসক আজম এর নামে নামাঙ্কিত এই শহরের গোড়াপত্তন হয়।  
আজমগড় এর গড় উচ্চতা ৬৪ মিটার (২০৯ ফুট)।
আজমগড় রেলওয়ে স্টেশন (AMH) তিন প্লাটফর্ম বিশিষ্ট স্টেশন। এখানে বৈদ্যুতিক রেলপথ সংযোগ রয়েছে। স্টেশনটি উত্তর-পূর্ব্ব রেল এর বারাণসী বিভাগের অন্তর্গত। কৈফিয়াত সুপারফাস্ট এক্সপ্রেস এই স্টেশন থেকে লখনৌ হয়ে ওল্ড দিল্লী জংশন পর্যন্ত যাতায়াত করে।
বাবা আজমী

সাঈদ বাবা আজমী (); একজন ভারতীয় চলচ্চিত্র ফটোগ্রাফি পরিচালক এবং আখতার-আজমী চলচ্চিত্র পরিবারের সদস্য। তিনি কবি এবং গীতিকার কাইফি আজমি এর সন্তান। যদিও তাকে শাবানা আজমির ভাই হিসাবে তাকে পরিচিত করা হয় না। তিনি মি অর্জুন, বেটা, দিল, তেজাব, মিস্টার ইন্ডিয়া, আকেলে হাম আকেলে তুম এবং পুকার এর মত ছায়াছবির জন্য বেশি পরিচিত।
অমিত মিশ্র

অমিত মিশ্র (; ; জন্ম: ২৪ নভেম্বর, ১৯৮২) দিল্লিতে জন্মগ্রহণকারী ভারতীয় ক্রিকেটার। ভারত ক্রিকেট দলের অন্যতম সদস্য অমিত ডানহাতে লেগ ব্রেক বোলিং ও নিচেরসারির ব্যাটসম্যান হিসেবে দলে প্রতিনিধিত্ব করছেন। সচরাচর তিনি ১০ কিংবা ১১ নম্বরে ব্যাটিংয়ে নামেন। আক্রমণাত্মক লেগ স্পিনার হিসেবে তার সুনাম রয়েছে।
ঘরোয়া ক্রিকেটে হরিয়ানা রাজ্য দলের হয়ে খেলছেন। এছাড়াও, ইন্ডিয়ান প্রিমিয়ার লিগে সানরাইজার্স হায়দ্রাবাদ দলে খেলছেন।
২০০২ সালে ওয়েস্ট ইন্ডিজ ক্রিকেট দলের বিপক্ষে টেস্ট খেলার জন্য আমন্ত্রিত হন কিন্তু মনোনীত হননি। অতঃপর অক্টোবর, ২০০৮ সালে মোহালির পিসিএ গ্রাউন্ডে অনুষ্ঠিত অস্ট্রেলিয়ার বিপক্ষে ২য় টেস্টে অভিষকে ঘটে। ভারতের অধিনায়ক ও বিখ্যাত লেগ স্পিনার অনিল কুম্বলের আঘাতপ্রাপ্তিতেই তার এ সুযোগ ঘটে। অভিষেক টেস্টের প্রথম ইনিংসে ৫/৭১ ও দ্বিতীয় ইনিংসে ২/৩৫ লাভ করে দলকে কাংক্ষিত বিজয়ে সহায়তা করেন। তার এ সাফল্যের পরও ভারতের তৎকালীন কোচ গ্যারি কার্স্টেন বলেছিলেন যে, যদি কুম্বলে আরোগ্য লাভ করেন তাহলে তৃতীয় টেস্ট থেকে মিশ্র বাদ পড়বেন। কিন্তু হরভজন সিংয়ের আঘাতপ্রাপ্তির ফলে মিশ্র দলে ঠাঁই পান। কুম্বলে দলে ফিরে আসেন ও পুনরায় তৃতীয় টেস্টে আঘাত পেলে ক্রিকেট খেলা থেকে অবসর নেন। এরপর থেকেই মিশ্র ভারতের প্রথম পছন্দের লেগ স্পিনাররূপে বিবেচিত হয়ে আসছেন।
২০০৩ সালের টিভিএস কাপে দক্ষিণ আফ্রিকার বিপক্ষে একদিনের আন্তর্জাতিকে অভিষিক্ত হন তিনি। ২ ফেব্রুয়ারি, ২০১৪ তারিখে পাকিস্তানের বিপক্ষে ঢাকায় অনুষ্ঠিত এশিয়া কাপ ক্রিকেটের ৬ষ্ঠ খেলায় তিনি চমকপ্রদ বোলিং করেন। নির্ধারিত ১০ ওভারের বোলিংয়ে মাত্র ২৮ রান দিয়ে দুই উইকেট লাভ করেন যা এশিয়া কাপের ইতিহাসে ৬ষ্ঠ সেরা মিতব্যয়ী বোলিং হিসেবে বিবেচিত।
ইন্ডিয়ান প্রিমিয়ার লিগের শুরু থেকে পরবর্তী পাঁচ বছরে অনুষ্ঠিত প্রতিযোগিতাগুলোয় ধারাবাহিকভাবে উইকেট সংগ্রহকারীর ভূমিকায় অবতীর্ণ হন অমিত। এছাড়াও, দলের প্রয়োজনে নিচের সারির ব্যাটসম্যান হিসেবেও গুরুত্বপূর্ণ অবদান রেখেছেন। ১৭ এপ্রিল, ২০১৩ তারিখে আইপিএলের ৬ষ্ঠ আসরে সানরাইজার্স হায়দ্রাবাদের সদস্য হিসেবে পুনে ওয়ারিয়র্স ইন্ডিয়ার বিপক্ষে হ্যাট্রিক করেন। এরফলে আইপিএলের ইতিহাসে তিনিই প্রথম বোলার হিসেবে তিনটি হ্যাট্রিক লাভের সৌভাগ্য অর্জন করেন। তন্মধ্যে ২০০৮ সালে দিল্লি ডেয়ারডেভিলসের পক্ষে ডেকান চার্জার্সের বিপক্ষে ১ম এবং ২০১১ সালে ডেকান চার্জার্সের হয়ে কিংস ইলাভেন পাঞ্জাবের বিপক্ষে ২য় হ্যাট্রিকটি করেন।
কোয়েনা মিত্র

কোয়েনা মিত্র (ইংরেজি: Koena Mitra) (জন্ম: ৭ জানুয়ারি ১৯৮৪) বলিউডের একজন অভিনেত্রী, মডেল এবং বিউটি কুইন।
মিত্র নিউইয়র্ক শহরের এক বাঙালী হিন্দু পরিবারে জন্মগ্রহণ করেন। তিনি লি স্ট্রাসবার্গ অভিনয় বিদ্যালয়ে পড়াশোনা করেন। তিনি প্রধানত মনোবিজ্ঞানের উপর তার শিক্ষা সম্পন্ন করেন। তিনি পাশ্চাত্য নৃত্যকলা, বাস্কেটবল, সাতার এবং টেনিসের উপর প্রশিক্ষণগ্রহণ করেন। মিত্র উচ্চ বিদ্যালয়ে অধ্যয়নরত অবস্থায় অল ইন্ডিয়া টাইটেল জয় করেন।
মিত্র বিদ্যালয়ে অধ্যয়নরত অবস্থায় তার মডেলিং জীবন শুরু করেন। ২০০১ সালে, তিনি সৌন্দর্য্য প্রতিযোগিতায় "Gladrags Mega Model India 2001" জিতেন। এরপর তিনি জার্মানীতে অনুষ্ঠিত "মিস ইন্টারকন্টিনাল প্রতিযোগিতায়" ৮৪ টি দেশের মধ্যে শীর্ষ ১২ তে স্থানলাভ করেন। অই বছরের মধ্যে, মিত্র মিরান্ডার বিজ্ঞাপনে অভিনয় করেন এবং প্রমা মিত্রর সাথে আলোচনার পর তার আশীর্বাদপ্রাঅত হন। তিনি ক্লিনিক অল ক্লিয়ার, মারুতি অলটো, জুয়েলারী এবং সৌন্দর্য্য পণ্যের বিজ্ঞাপনে অভিনয় করেন। তিনি বেইজিং এবং মিলানে বহু ফ্যাশন অনুষ্ঠানে অংশ নেন।
তিনি বহু গানের ভিডিও যেমন, স্টেরিও নেশনের জেসির গাওয়া "ইস্‌ক", "আজ কি রাত ", "আখ তেরি", "চান্নো" তে অভিনয় করেন। তার অভিনীত প্রথম সিনেমা হল, রাম গোলা ভার্মার "রোড" (Road) সিনেমা। ২০০৪ সালে, তাকে অনীল কাপুরের সাথে "মুসাফির" (Musafir) সিনেমায় অভিনয় করতে দেখা যায়। তারপর তাকে বিভিন্ন ব্যবসাসফল সিনেমা যেমন, "এক খিলাড়ি এক হাসিনা" (Ek Khiladi Ek Haseena) এবং "আপনা সাপ্না মানি মানি" (Apna Sapna Money Money) তে অভিনয় করতে দেখা যায়
মিত্রর একটি অস্ত্রোপচার হয়, যা তার অভিনয়ের কর্মজীবন ধ্বংস করে ফেলে। তার নাকে অবস্থানচ্যুতি ঘটে এবং তিনি ছয় মাস গণমাধ্যমে উপস্থিত হন নি এবং ঘরে অবস্থান করেন। অস্ত্রোপচারের কারণে তার হাড়ের স্থানচ্যুতি ঘটে যা তার পূর্বে তারকার চেহারা হারিয়ে যায়, ফলে তিনি কোন অভিনয়ের কাজ পান নি।